Σεργιάνι στα χωριά του νομού Ροδόπης - LOVELOVEGREECE\nPosted on 13 Νοεμβρίου 2018 2 Μαρτίου 2019 by mliouta\nΣτη Θράκη βρίσκουμε μέρη που μας εκπλήσουν, τοπία που χαράζονται στο μυαλό μας, χωριά που μας αναζωογονούν. Στα χωριά του νομού Ροδόπης μπορούμε να απολαύσουμε για το πράσινο και το μπλε. Συναντάμε όμορφους παραθαλάσσιους οικισμούς, αλλά και μια πλειάδα παραδοσιακών χωριών κατά μήκος της ξακουστής πεδειάδας της Ροδόπης. Έλα, λοιπόν να περιπλανηθούμε και να γνωρίσουμε μαζί κάποια από τα χωριά της Ροδόπης.\n1. Η Μαρώνεια…\nΈνα χωριό ξεχωριστό, διαφορετικό από πολλά άλλα. Χωρίς να θέλω να κάνω διακρίσεις, τη Μαρώνεια την αγαπώ λίγο παραπάνω. Είναι ένα παραδοσιακό χωριό, με γραφική πλατεία, «μυστήρια» στενάκια, αξιοζήλευτη ιστορία, νοσταλγική θέα από αρκετά σημεία, ντόπια γαστρονομία και πολύ ωραιές παραλίες στα πόδια του. Απέχει περίπου 30 λεπτά από το κέντρο της Κομοτηνής. Ξένοι και ντόπιοι αγαπούν πολύ την αύρα της Μαρώνειας γι’ αυτό και συνεχώς το χωριό είναι γεμάτο από ωραίο και χαρούμενο κόσμο. Με λίγα λόγια με την επίσκεψή μας στο χωριό της Μαρώνειας θα κολυμπήσουμε σε όμορφα και καθαρά νερά, θα φάμε κάτω από πλούσια πλατάνια, θα δούμε ένα πανέμορφο ηλιοβασίλεμα και θα μάθουμε για την ιστορία και τους μύθους που περιβάλλουν τον τόπο.\nlovelovetip: Δεν ξεχνάμε να βολτάρουμε στους οικισμους του Προφήτη Ηλία και του Άγιου Χαράλαμπους, μιας και εκεί θα απολαύσουμε τη μυρωδιά της θάλασσας και τη γεύση ενός πεντανόστιμου φρέσκου ψαριού.\nΔιάβασε περισσότερα για τη Μαρώνεια εδώ.\n(Ένα σκοκάκι σαν ζωγραφιά via: stasonfire)\n2. Το Φανάρι…\nΨαροχώρι με τα όλα του. Όμορφη παραλία γεμάτη νέο κόσμο, ποιοτικές ψαροταβέρνες και ένα μπλε να δεσπόζει στο χώρο. Αυτά είναι κάποια από τα στοιχεία που βρίσκουμε στο Φανάρι. Ένα χωριό αγαπητό στους παραθεριστές, αφού αποπνέει μία καλοκαιρινή ησυχία και γαλήνη. Το Φανάρι απέχει επίσης περίπου 30 λεπτά από την Κομοτηνή. Στο δρόμο κατευθυνόμενοι προς το χωριό έχουμε στο ένα μας χέρι το Θρακικό πέλαγος και στο άλλο τη λίμνη Βιστωνίδα, έτσι δημιουργέιται ένα τοπίο παράδοξο και συγχρόνως πανέμορφο. Το Φανάρι προσεγγίζει πολλούς φοιτητές, ιδιώς κατά τους καλοκαιρινούς μήνες, λόγω της πολυσύχναστης παραλίας του. Μάλιστα, κάθε Ιούνιο διοργανώνεται εκεί το «Fanari Festival», μία από τις μεγαλύτερες γιορτές του καλοκαιριού στην περιοχή.\nlovelovetip: Λίγο πριν μπούμε στο χωριό παρατηρούμε ένα μεγάλο λιβάδι, στο οποίο στεγάζονται οι καλύβες των Σαρακατσαναίων. Αξίζουν και τη δική σου προσοχή.\n(Το υπέροχο μπλε στο Φανάρι Ροδόπης via: alex3andra_)\n3. Ο Πολύανθος…\n16 χιλιόμετρα μακριά από την Κομοτηνή, συναντάμε αυτό το μικρό, γραφικό αλλά πάνω απ’ όλα ιστορικό χωριό. Γιατί είναι ιστορικό και σου προτείνω να το επισκεφθείς και να το θαυμάσεις; Λίγο πιο έξω από το χωριό υπάρχει η γέφυρα του Πολύανθου, η οποία δεσπόζει επιβλητικά πάνω από τον ποταμό Κόσυνθο από τον 17ο αιώνα. Η φυσή οργιάζει σ’ αυτή την περιοχή. Τα μάτια μας χορταίνουν πράσινο και τα αυτιά μας τρεχούμενο νερό. Επίσης, 1 χιλιόμετρο έξω από το χωριό βρίσκουμε το βυζαντινό Κάστρο, το οποίο έχει ύψος 250 μέτρα και είναι χτισμένο πάνω σε λόφο. Φαντάσου την καθηλωτική ομορφιά του.\nlovelovetip: Στο Κάστρο φτάσαμε μετά από 1 ώρα πεζοπορίας. Προσπάθησέ το και θα νιώσεις άλλος άνθρωπος.\n(Η ιστορική γέφυρα του Πολύανθου, ιδανική για έναν αναζωογονητικό περίπατο via: πομακοχωρια)\n4. Η Καρυδιά…\nΠολύ κοντά στην πρωτεύουσα του Νομού Ροδόπης, σε απόσταση μόλις 6 χιλιομέτρων, συναντάμε το χωριό Καρυδιά. Παραδοσιακό θρακικό χωριό με όμορφους ανθρώπους. Στην Καρυδιά υπάρχουν κάποιες καλές ταβέρνες που σε βοηθούν να γνωρίσεις τις ντόπιες σπεσιαλιτέ. Το χαρακτηριστικό της Καρυδιάς είναι η ιστορική εκκλησία της Μεταμόρφωσης του Σωτήρος που χτίστηκε το 1868 και είναι η μοναδική σε όλο το νομό. Πολύ κοντά στο χωριό βλέπουμε το άλσος της Νυμφαίας, στο οποίο κάνουμε αξέχαστους περιπάτους, ατενίζοντας μία υπέροχη θέα.\nlovelovetip: Επισκεφθήκαμε το χωριό στη γιορτή των Φώτων που οι ντόπιοι γιορτάζουν παραδοσιακά τα Θεοφάνεια στο ποτάμι της Καρυδιάς. Αξέχαστη εμπειρία που σου προτείνω να τη ζήσεις.\n(Η μοναδική εκκλησία αφιερωμένη στη Μεταμόρφωση σε όλο το το νομό Ροδόπης βρίσκεται στο χωριό Καρυδιά via: komothnh.wordpress.com)\n5. Ο Μίσχος…\nΣτην περιοχή «Κερασοχώρια» της Ροδόπης, 9 χιλιόμετρα από την πόλη της Κομοτηνής βρίσκεται αυτό το αυθεντικό χωριό. Ησυχαστήριο για πολλούς, γαλήνιο και γραφικότατο. Είναι ένα μουσουλμανικό χωριό, οπότε η ομορφιά του είναι ιδιαίτερη με τη διαφορετική νοοτροπία των ντόπιων αλλά και τα τζαμιά που συναντάμε εκεί. Πάνω από το Μίσχο βρίσκεται το μοναστήρι το Αγίου Μάξιμου Καυσοκαλύβα. Στο χωριό πηγαίνουμε για μία ξέγνοιαστη βόλτα, για ένα χορταστικό, παραδοσιακό φαγητό και για να ξεφύγουμε από τους ρυθμούς της καθημερινότητας. Μην ξεχάσω να αναφέρω πως ο Μίσχος είναι γνωστός για τα νόστιμα κεράσια του!\nlovelovetip: Το αγαπημένο μας μέρος στο χωριό είναι ο καταρράκτης και ο παλιός Νερόμυλος που βρίσκονται εκεί. Ιδανική επιλογή για μία βόλτα στη φύση.\n(Δεν μπορούμε να πάρουμε τα μάτια μας από τον καταρράκτη του Μίσχου via: greece.com)\n6. Η Γρατινή…\nΑπέχει μόνο 15 λεπτά από την Κομοτηνή, οπότε αποτελεί μία πολύ καλή επιλογή για να ξεφύγουμε, για «το κάτι διαφορετικό». Πανέμορφο χωριό με μία γραφική πλατεία στην οποία δεσπόζει η εκκλησία του Αγίου Δημητρίου. Πάρε αγαπημένα σου πρόσωπα και κάνετε μαζί αυτή τη μικρή εξόρμηση. Στο λόφο του χωριού θα βρεις το ξωκκλήσι της Ζωοδόχου Πηγής σ’ ένα καταπράσινο χώρο με κιόσκια και όμορφη θέα. Για τους λάτρεις της ιστορίας, στη Γρατινή υπάρχουν υπολείμματα του Βυζαντινού Κάστρου. Επίσης, εκεί βρίσκεται και το τεχνητό φράγμα της Γρατινής.\nlovelovetip: Τι θα ήταν μία αυθημερόν εξόρμηση χωρίς μία στάση για τσίπουράκι και νόστιμο φαγητό; Εκτός βέβαια από τις ταβέρνες της Γρατινής, κάνε μια στάση στο χωριό Πάνδροσος, και θα με θυμηθείς.\n(Το χωριό Γρατινή από ψηλά via: ΘΡΑΚΙΚΗ ΓΗ)\nΦωτογραφία εξωφύλλου via: Αλλιώτικες Προτάσεις.\nOne thought on “Σεργιάνι στα χωριά του νομού Ροδόπης”\nΟ/Η Γαλαζουδη κανελλα λέει:\n20 Νοεμβρίου 2018 στις 03:03\nΠανδροσος και νυμφαια. Ακαταμαχητες ομορφιές. ..


Αλίντα Κανάκη - Αστρολόγος - Αιγόκερως με ωροσκόπο... Μάιος 2011\nΤο πλανητικό σκηνικό Πλούτωνα -Άρη-Αφροδίτης στον ωροσκόπο σας κάνει το κλίμα ιδεώδες. Θα υπάρξουν εξουσιαστικές τάσεις από μέρους σας κάποια στιγμή. Ο κυνισμός δεν βοηθάει. Το συναίσθημα όμως… βοηθάει!\nΗ Νέα Σελήνη στον Ταύρο ευνοεί νέες ευκαιρίες. Αποκαλύψεις στον επαγγελματικό τομέα θα σας κάνουν να χάσετε την υπομονή σας. Μην σας κλονίζει τίποτα!!\nΗ Αφροδίτη κάνει όμορφη την σχέση σας με το άλλο σας μισό και σας γεμίζει αισιοδοξία. Δραπετεύστε από τα προβλήματα, έστω και για λίγο και δείτε την άλλη πλευρά της ζωής!!


Hellas Rugby League: Σχολή Διαιτησίας Rugby League στη Θεσσαλονίκη\nΕτοιμάζονται τα νέα στελέχη του αθλήματος\nΤην Κυριακή 23 Οκτωβρίου 2016 πραγματοποιήθηκε στο Καυταντζόγλειο Στάδιο Θεσσαλονίκης το πρώτο μέρος της Σχολής Διαιτησίας Rugby League υπό την αιγίδα της Ελληνικής Ομοσπονδίας Μοντέρνου Πεντάθλου (Ε.Ο.ΜΟ.Π.).\nΣτην έναρξη της Σχολής ο Πρόεδρος της Τοπικής Επιτροπής κύριος Γιάννης Μπαχάς απεύθυνε χαιρετισμό στους σπουδαστές εκ μέρους του Διοικητικού Συμβουλίου της Ε.Ο.ΜΟ.Π. και του Προέδρου της κ. Τάσου Πανταζίδη και ενημέρωσε τους παρευρισκόμενους για τις δράσεις που προγραμματίζονται από την Ομοσπονδία για την ανάπτυξη του αθλήματος και το χρονοδιάγραμμα της υλοποίησης τους. Χαιρετισμό επίσης απεύθυναν εκ της Διοίκησης του Καυταντζογλείου σταδίου τα μέλη της Διοίκησης του κ.κ.Στέφανος Τσίφκας και Παντελής Κεραμίδας ενώ στο τέλος του μαθήματος οι συντελεστές της Σχολής παραχώρησαν συνέντευξη στον τηλεοπτικό σταθμό Alpha.\nΜετά το θεωρητικό μέρος του Σεμιναρίου οι εκπαιδευόμενοι είχαν την ευκαιρία να παρακολουθήσουν τον πρώτο επίσημο αγώνα του Πρωταθλήματος Ανάπτυξης για την αγωνιστική περίοδο 2016-2017 μεταξύ των ομάδων "Άγιος Θωμάς Γουδή" από την Αθήνα και του Α.Ο. Καβάλας (για την ιστορία ο αγώνας έληξε με σκορ 70-12). Τον αγώνα διεύθυνε ο κ. Mattthew Ashill με επόπτες τους εκπαιδευόμενους Δημήτρη Παπαδόπουλο (Θεσσαλονίκη) και Βασίλη Δρακάκη (Καβάλα). Στη γραμματεία του αγώνα ήταν ο Δημήτρης Φιλίππου και χρονομέτρης η Ελένη Τσουμπουκτσόγλου. Στις κερκίδες του γηπέδου βρέθηκαν και πολλοί φίλοι των δύο ομάδων αλλά και των άλλων συλλόγων που καλλιεργούν το Rugby στην πόλη που ενθάρρυναν τις προσπάθειες των αθλητών.\nΜέσα στο 2016 θα πραγματοποιηθούν ακόμη δύο σεμινάρια της Σχολής ενώ η αποφοίτηση των υποψηφίων θα γίνει στα πλαίσια του Τουρνουά 9s στη Θεσσαλονίκη τον Δεκέμβριο στο Καυταντζόγλειο και πάλι.\nΓια επικοινωνία απευθυνθείτε στην ηλεκτρονική διεύθυνση info@rugbyleague.gr


«Παγώνει» η ιδιωτικοποίηση της ΕΥΔΑΠ - Βελτιώσεις για τους αιγιαλούς-Σχεδιασμοί για ανάσχεση του πολιτικού κόστους στις συσκέψεις Σαμαρά και Βενιζέλου - στο Καρφί\n«Παγώνει» η ιδιωτικοποίηση της ΕΥΔΑΠ – Βελτιώσεις για τους αιγιαλούς-Σχεδιασμοί για ανάσχεση του πολιτικού κόστους στις συσκέψεις Σαμαρά και Βενιζέλου\nΤελευταία Ανανέωση 16 Ιούλ, 2014\nΜε ορίζοντα το φθινόπωρο και τη δύσκολη κατάσταση που αναμένει να αντιμετωπίσει, κινείται η κυβέρνηση, η οποία ιεραρχεί τις προτεραιότητές της και κλείνει μέτωπα που εκτιμά ότι μπορεί να τις στοιχίσουν.\nΣτο πλαίσιο αυτό μεταθέτει για αργότερα το θέμα των ιδιωτικοποιήσεων της ΕΥΔΑΠ και της ΕΥΑΑΘ, ενώ επανεξετάζει όλο το πλαίσιο των αιγιαλών.\nΕίναι χαρακτηριστικό ότι, χθες το βράδυ, ο κ. Ευάγγελος Βενιζέλος, μετά τη σύσκεψη στο Μέγαρο Μαξίμου, ερωτηθείς σχετικά με την ΕΥΔΑΠ, δήλωσε ότι “πρέπει να σεβαστούμε την απόφαση του ΣτΕ”.\nΤο άνωτατο δικαστήριο τον περασμένο Μάιο είναι κρίνει αντισυνταγματική την ιδιωτικοποίηση της επιχείρησης. Η ιδιωτικοποίηση της ΕΥΔΑΠ θα έχει μεγαλό πολιτικό κόστος. Η κυβέρνηση προετοιμάζεται για το επόμενο μεγάλο μέτωπο -εκείνο των ιδιωτικοποιήσεων των αιγιαλών-, που είναι και το θέμα που ανεβάζει στην κορυφή της αντζέντας του ο ΣΥΡΙΖΑ, επιδιώκοντας μάλιστα να συνεχίσει την τακτική των συγκλίσεων με τα κόμματα της αντιπολίτευσης.\nΕίναι ενδεικτικό ότι στην πρόσκληση για τη μεγάλη εκδήλωση που οργανώνει την Τετάρτη ήδη ανταποκρίθηκε η ΔΗΜΑΡ.\nΤο κυβερνητικό επιτελείο υποστηρίζει ότι από το πρώτο σχέδιο έχουν υπάρξει αλλαγές, ενώ η απόφαση των κ.κ. Σαμαρά και Βενιζέλου είναι να υπάρξει ολοκληρωμένη ενημέρωση της κοινής γνώμης για να μην δημιουργούν εντυπώσεις οι λαϊκίστικες αντιδράσεις της αντιπολίτευσης και να προβληθούν τα θετικά που θα υπάρχουν για την οικονομία και την προοπτική της ανάπτυξης.\nΗ κυβέρνηση θέλει να αποτρέψει μία επανάληψη της μικρής ΔΕΗ που, όπως αναγνωρίζεται πλέον, οι άστοχοι χειρισμοί επέτρεψαν στην αξιωματική αντιπολίτευση να αποκομίσει κέρδη.\nΣτο γενικό πεδίο τώρα η κυβέρνηση είναι αποφασισμένη να δώσει μάχη για να περιορίσει τις απαιτήσεις της Τρόικας κατά την μεγάλη διαπραγμάτευση του Σεπτεμβρίου. Στο εσωτερικό της κυβέρνησης θεωρούν ότι αν υποχωρήσουν στα όσα ζητά η Τρόικα τότε το πολιτικό κλίμα θα βαρύνει πολύ και οι εξελίξεις θα είναι απρόβλεπτες.\nΜέσα σε ένα αρνητικό πολιτικό κλίμα και με έντονη κοινωνική δυσαρέσκεια δύσκολα θα εξασφαλιστεί η απαραίτητη προεδρική πλειοψηφία προκειμένου να αποφευχθούν οι εκλογές. Αντίθετα η κυβέρνηση φέρεται αποφασισμένη είτε σε συμφωνία με την Τρόικα είτε μονομερώς να παρουσιάσει τον Σεπτέμβριο σειρά φοροελαφρύνσεων και φιλολαικών μέτρων όπως έχει υποσχεθεί.\nΕκτιμάται ότι οι δύο μήνες, Σεπτέμβριος και Οκτώβριος, είναι σημαντικός πολιτικός χρόνος μέχρι να αρχίσει η διαπραγμάτευση για την βιωσιμότητα του χρέους μετά τα stres tests των τραπεζών. Μέχρι τότε θα πρέπει να γίνουν κινήσεις για να συγκρατηθεί η τάση υπέρ ΣΥΡΙΖΑ εάν όχι για να αναστραφεί.\nΒεβαίως η κυβέρνηση δεν παίζει μόνη της. Οι δανειστές κρατούν πάντα τα κλειδιά και έχουν την δυνατότητα να παρατείνουν τις διαπραγματεύσεις ή να εκβιάσουν με μετάθεση της συζήτησης για το χρέος εάν δεν γίνουν δεκτές οι απαιτήσεις τους. Στελέχη του κυβερνητικού επιτελείου λένε ότι αυτό είναι πάντα ένα ενδεχόμενο, αλλά “δεν βλέπουμε για ποιό λόγο οι δανειστές να δημιουργήσουν προβλήματα στην κυβέρνηση όταν υπάρχει η προοπτική να έχουν μετά να αντιμετωπίσουν μία πιο δύσκολη κατάσταση στην χώρα που έχει σταθεροποιηθεί”.\nΠροσοχή στα εθνικά θέματα\nΠαράλληλα, στην πρωινή σύσκεψη της Δευτέρας ο πρωθυπουργός με τον υπουργό Εξωτερικών κ. Βενιζέλο και τον υπουργό Άμυνας κ. Δημήτρη Αβραμόπουλο εξέτασαν τα ανοικτά θέματα στους τομείς Εξωτερικών και Άμυνας.\nΜε τον κ. Βενιζέλο συμφώνησαν να αποφεύγονται κινήσεις και παρεξηγήσεις που προκαλούν λάθος εντυπώσεις όσον αφορά στις θέσεις της κυβέρνησης στα εθνικά ζητήματα.\nΔηλώσεις τέλος με τσουχτερό λογαριασμό -Τέσσερις στους 10 πληρώνουν φόρο 1.432 ευρώ\nΚόκκινα δάνεια: Από κυβέρνηση και τράπεζα της Ελλάδος προκρίνεται η λύση εξωδικαστικού συμβιβασμού


Light μπουγάτσα με κίτρινη κολοκύθα • #allazoumesinithies | ΑΒ Βασιλόπουλος\nMια ενδιαφέρουσα φθινοπωρινή παραλλαγή της αγαπημένης μας μπουγάτσας, με λιγότερα λιπαρά και ζάχαρη και χωρίς λακτόζη, όπου η γαλατένια γέμιση αντικαθίσταται από μια ζεστή, γήινη κρέμα κίτρινης κολοκύθας.\nΛιώνoυμε στο μπλέντερ 700 γρ. κίτρινη κολοκύθα, βρασμένη και στραγγισμένη, και την ανακατεύουμε με 1/3 φλ. σιμιγδάλι χοντρό. Αφήνουμε το μείγμα για 1 ώρα, να φουσκώσει. Ύστερα ρίχνουμε 1/2 φλ. στέβια, 2 αβγά ελαφρώς χτυπημένα, 2 βανίλιες και ξύσμα από 1 λεμόνι και ανακατεύουμε.\nΠροθερμαίνουμε τον φούρνο στους 180°C. Στη συνέχεια τοποθετούμε 1 φύλλο σφολιάτας σε ένα βουτυρωμένο ταψί 25 x 30 εκ. και το πιέζουμε καλά, ώστε να καλύψει τόσο τον πάτο όσο και τα τοιχώματα. Με πινέλο βουτυρώνουμε τη ζύμη και απλώνουμε πάνω της τη γέμιση. Καλύπτουμε με άλλο 1 φύλλο σφολιάτας, χαράζουμε την επιφάνεια σε λωρίδες και γυρίζουμε τις άκρες προς τα μέσα. Ψήνουμε την μπουγάτσα για περίπου 45 λεπτά ή μέχρι να γίνει. Τη βγάζουμε από τον φούρνο, πασπαλίζουμε με ζάχαρη άχνη και κανέλα και σερβίρουμε.


Προβολή άρθρων κατά ημερομηνία: Σάββατο, 01 Μαρτίου 2014\nΤρίτη, 13 Οκτωβρίου 2015 01:31\nΤΟΥΣ ΑΞΙΖΕ Η ΝΙΚΗ!!!\nΤους άξιζε η Νίκη στην επιστροφή του Πανσερραϊκού στην Β΄ Εθνική μετά από δυο χρόνια ταλαιπωρίας στα «χωράφια» της Γ΄Εθνικής!\nΤους άξιζε γιατί ήταν «Αυτοί» που τα δυο χρόνια άκουσαν πολλά πρόσφεραν περισσότερα κα φυσικά στο τέλος τα κατάφεραν.\nΜπορεί βέβαια να λέμε ότι οι στόχοι πετυχαίνονται απ’ όλους. Όμως το μεγάλο μερίδιο ευθύνης το είχαν αυτοί. Και γι αυτό έχουν και το μεγάλο μερίδιο της επιτυχίας.\nΚαι μιλάμε, όπως έχετε αντιληφθεί, για τους ανθρώπους της Διοίκησης!\nΤα δικά μας παιδιά που κατάφεραν πέρσι κόντρα σε προγνωστικά. Κόντρα σε θεούς και σε δαίμονες να φέρουν την ομάδα στην κορυφή.\nΉταν εκεί πρώτοι, μπροστά απ’ όλους, στην κατάμεστη κερκίδα των Επισήμων.\nΔυστυχώς όμως αλλιώς περίμεναν αυτή την πρεμιέρα.\nΚαι είναι κρίμα γιατί τους άξιζε η χαρά της νίκης στην επιστροφή στην Β΄ Εθνική.\nΕυτυχώς η Τετάρτη είναι κοντά και οι παίκτες θα πρέπει να υπερβάλλουν εαυτούς και να τους χαρίσουν τη νίκη!!!\nΓιατί το αξίζουν… για όλα όσα πρόσφεραν στον Πανσερραϊκό τα 2 τελευταία χρόνια και συνεχίζουν να προσφέρουν!!!\nΔευτέρα, 12 Οκτωβρίου 2015 23:44\n"ΕΛΠΙΣ" Α.Σ. ΣΕΡΡΩΝ: ΑΓΙΑΣΜΟΣ ΚΑΙ ΕΥΧΕΣ ΓΙΑ ΥΓΕΙΑ, ΔΥΝΑΜΗ ΚΑΙ ΕΠΙΤΥΧΙΕΣ\nΣε μια σεμνή, αλλά άρτια οργανωμένη τελετή, από τους Διοικούντες της «Ελπίς» Α.Σ. Σερρών, τελέσθηκε χθες Κυριακή 11 Οκτωβρίου 2015, στο Κλειστό της «Ομόνοιας», ο καθιερωμένος Αγιασμός, με ευχές για Υγεία, Δύναμη και Επιτυχίες να είναι αυτές που ακούστηκαν περισσότερο.\nΚατάμεστο το Κλειστό από αθλητές αλλά και γονείς, ενώ Σύσσωμο παραβρέθηκε το ΔΣ του Συλλόγου. Την εκδήλωση τίμησαν με την παρουσία τους, Πρόεδρος της Ένωσης Πετοσφαίρισης Ανατολικής Μακεδονίας και Θράκης, Κεμανετζής Ειρήναρχος, αλλά και ο Γενικός Γραμματέας της Ένωσης Ξενουδάκης Γεώργιος, ενώ παρέστη και ο πρόεδρος του ΟΠΑΚΠΑ Σερρών, Μαργαρίτης Χατζημαργαρίτης.\nΟ Σύλλογος με την επωνυμία «ΕΛΠΙΣ» Α.Σ. Σερρών είναι ένας σύλλογος που δημιουργήθηκε την περσινή χρονιά με σκοπό και στόχο να μυήσει στα μυστικά του Βόλεϊ τους Σερραίους και τις Σερραίες από τις πολύ μικρές ηλικίες.\nΜια πρωτοβουλία που πήραν δυο μεγάλες αθλήτριες του Ελληνικού Βόλεϊ, η Γεωργία Γεωργοπούλου και η Κυριακή Γιαλένιου, την οποία αγκάλιασαν οι Σερραίοι, αφού στην 2η χρονιά λειτουργίας του, ο Σύλλογος έχει 80 παιδιά(αθλητές και αθλήτριες), δείγμα της πολύ καλής και σοβαρής δουλειάς που γίνεται, ενώ οι εγγραφές συνεχίζονται.\nΟ Σύλλογος λειτουργεί τμήμα Ακαδημίας από 5 έως 15 ετών και στο αγωνιστικό συμμετέχει στο Πρωτάθλημα της Περιφέρειας Ανατολικής Μακεδονίας και Θράκης, με 2 ομάδες(Παίδες και Εφήβους). Προπονήτριες είναι τα ιδρυτικά μέλη του Συλλόγου, η Γεωργία Γεωργοπούλου και η Κυριακή Γιαλένιου και οι προπονήσεις γίνονται στο Κλειστό Γήπεδο της Ομόνοιας.\nΜετά τον αγιασμό διεξήχθη φιλικός αγώνας με την εφηβική ομάδα της Ελπίδας Σερρών να αντιμετωπίζει την αντίστοιχη ομάδα του Αμυγδαλεώνα Καβάλας, ένα παιχνίδι θεαματικό, που εντυπωσίασε τους φιλάθλους που είχαν κατακλύσει τις κερκίδες του Κλειστού της Ομόνοιας και στο οποίο νικήτρια αναδείχθηκε τελικά η Σερραϊκή ομάδα με 3-2 σετ.\nΗ εκδήλωση ολοκληρώθηκε με έναν ευχάριστο τρόπο, καθώς γονείς και παιδιά απόλαυσαν κρεατολιχουδιές στο «μπριζόλα πάρτι» που είχε οργανώσει το ΔΣ της ΕΛΠΙΣ Α.Σ. Σερρών.\nΔευτέρα, 12 Οκτωβρίου 2015 22:10\nΠΑΝΣΕΡΡΑΪΚΟΣ-ΑΓΡ. ΑΣΤΕΡΑΣ 1-2... ΤΑ HIGHLIGHTS\nΠαρακολουθήστε τα καλύτερα στιγμιότυπα του χθεσινού αγώνα του Πανσερραϊκού:\nΟλόκληρη η 3η αγωνιστική της Football League(Το παιχνίδι Πανσερραϊκός-Αγροτικός Αστέρας στο 3:32).\nΔευτέρα, 12 Οκτωβρίου 2015 19:28\n10 ΧΡΟΝΙΑ SERRESGOAL… ΑΝΑΝΕΩΘΗΚΑΜΕ ΚΑΙ ΣΥΝΕΧΙΖΟΥΜΕ…\nΦωτογραφίζοντας τα Σερραϊκά γήπεδα από το 1990, είχα ένα πολύ μεγάλο αρχείο φωτογραφιών που βδομάδα με τη βδομάδα μεγάλωνε, χωρίς όμως να έχω τη δυνατότητα να το κάνω ευρέως γνωστό.\nΑυτό από μόνο του αποτέλεσε για μένα το ισχυρό κίνητρο της δημιουργίας μιας αθλητικής ιστοσελίδας. Βέβαια μιλώντας για το 2005 το διαδίκτυο ήταν ακόμη στην βρεφική του ηλικία, αφού οι συνδέσεις στην πλειοψηφία τους ήταν απλές τηλεφωνικές συνδέσεις και τότε σιγά σιγά ξεκίνησαν οι πρώτες πιο γρήγορες συνδέσεις μέσα από πακέτα των εταιρειών στα 256, 512 και 756 Kbps(για όσους έχουν ισχυρή μνήμη), ενώ τώρα οι συνδέσεις φτάνουν έως τα 24 Mbps.\nΤο όνομα ήταν το επόμενο βήμα και έτσι το Serresgoal γεννήθηκε. Μάλιστα στις 25 Μαΐου 2005 έγινε η κατοχύρωση του ονόματος. Είναι η πρώτη ιστοσελίδα πανελληνίως με το 2o συνθετικό “Goal “ και από τότε ακολούθησαν κι άλλοι(Patragoal, Κavalagoal, Larisagoal, Dramagoal κ.α.)\nΑμέσως μετά το όνομα ξεκίνησε το στήσιμο της ιστοσελίδας που από το καλοκαίρι του 2005 ήταν δοκιμαστικά στον αέρα ενώ από τον Σεπτέμβριο έκανε επίσημα την εμφάνισή της και από τότε προβάλλει το Σερραϊκό ποδόσφαιρο και τον Σερραϊκό Αθλητισμό γενικότερα…\nΚαι δεν είναι υπερβολή να πούμε ότι το Serresgoal άνοιξε το δρόμο στην Διαδικτυακή Αθλητική Ενημέρωση στο Νομό Σερρών και το έκανε καθημερινή συνήθεια, δίνοντας το παράδειγμα και το κίνητρο και σε άλλους που ακολούθησαν και θα ακολουθήσουν.\nΌμως το Serresgoal παρέμεινε και παραμένει πρώτο στις προτιμήσεις σας και αυτό μας δίνει δύναμη και κουράγιο να συνεχίζουμε!\nΑπό τότε το Serresgoal άλλαξε πολλές φορές εμφάνιση, καθώς αυτό ήταν επιτακτική ανάγκη, αφού ο όγκος της ενημέρωσης σταδιακά αυξανόταν για να φτάσουμε στην σημερινή μορφή του. Μια μορφή σύγχρονη, λειτουργική και ελκυστική που κάνει την περιήγησή σας ακόμη πιο εύκολη και σας δίνει τη δυνατότητα να έχετε μια πλούσια, έγκαιρη και έγκυρη ενημέρωση.\nΌμως το Serresgoal δεν άλλαξε φιλοσοφία, αφού η προτεραιότητά μας παραμένει ο Σερραϊκός Αθλητισμός και αυτό μας το αναγνωρίζετε με την καθημερινή σας επισκεψιμότητα, δείχνοντάς μας έτσι την αγάπη σας.\nΕμείς σας ευχαριστούμε γι αυτό και σας το ανταποδίδουμε με ό,τι καλύτερο μπορούμε!!!\nΜαζί και στα 20 ΧΡΟΝΙΑ!!!\n*Ευχαριστούμε πολύ τα παιδιά από την Super Web Application για την άψογη συνεργασία και το εξαίρετο αποτέλεσμα στην ιστοσελίδα μας!!!\n**Εκείνη τη χρονιά τα Επαγγελαμτικά πρωταθλήματα είχαν ξεκινήσει στα τέλη Αυγούστου, γι αυτό και η πρώτη φωτογράφηση έγινε σε αγώνες του τοπικού(Β΄ΕΠΣΣ), από όπου και σας παρουσιάζω ένα μικρό δείγμα των δυο πρώτων αγώνων που το Σάββατο 11 Σεπτεμβρίου 2005 φωτογράφησα.\nΤα παιχνίδια είναι:\n11-09-2005 ΟΙΝΟΥΣΑ-ΠΑΜΒΛΑΧΙΑΚΟΣ 1-1\n11-09-2005 ΕΠΤΑΜΥΛΟΙ-ΣΤΡΥΜΟΝΙΚΟ 0-1\nΔευτέρα, 12 Οκτωβρίου 2015 17:29\nFC SERRES… ME ΑΛΕΞΙΟΥ ΚΑΙ ΠΑΛΙ ΣΤΟΝ ΠΑΓΚΟ\nΔεν έμεινε για πολύ άδεια η θέση του προπονητή, στον πάγκο της FC Serres, μετά την αποχώρηση του Άκη Βάβαλη, καθώς οι Διοικούντες της Σερραϊκής ομάδας βρήκαν άμεσα τον αντικαταστάτη του, μιας και το πρωτάθλημα της Γ΄ Εθνικής, βρίσκεται σε εξέλιξη και υπάρχει και η εμβόλιμη αγωνιστική της μεθαυριανής Τετάρτης 14/10, με τους Σερραίους να υποδέχονται στο Σιδηρόκαστρο τον Καμπανιακό.\nΝέος τεχνικός είναι ο Αλέξης Αλεξίου, πολύ γνωστός στους «Πορτοκαλί», αφού μόλις τον περασμένο Μάιο είχε αποχωρήσει από τον πάγκο της Σερραϊκής ομάδας.\nΟ 52χρονος τεχνικός έχει δουλέψει σε Οδυσσέα Κορδελιού, Απόλλωνα Καλαμαριάς, Αναγέννηση Γιαννιτσών και επί σειρά ετών στις Εθνικές ομάδες Νέων\nΑναλυτικά η επίσημη ανακοίνωση της Σερραϊκής ΠΑΕ:\nΤο Δ.Σ. της FC Serres ενημερώνει τον φίλαθλο κόσμο της ομάδος την πρόσληψη του προπονητή UEFA PRO Αλέξη Αλεξίου με τον οποίο συνεργασθήκαμε και στην περσινή περίοδο στο πρωτάθλημα της FOOTBALL LEAGUE. Ο νέος προπονητής θα μεταβεί στις αθλητικές εγκαταστάσεις της Ομόνοιας στις 16:00, όπου και θα ξεκινήσει την προετοιμασία της ομάδας για τον μεθαυριανό αγώνα με τον Καμπανιακό.\nΔευτέρα, 12 Οκτωβρίου 2015 13:11\nΑΡΕΤΣΟΥ ΚΑΛΑΜΑΡΙΑΣ-ΙΚΑΡΟΙ 62-76, ΠΡΕΜΙΕΡΑ ΜΕ ΝΙΚΗ ΣΤΗΝ ΑΡΕΤΣΟΥ\nΣοβαρή εμφάνιση στην πρεμιέρα οι Ίκαροι, με διπλό στην Αρετσού!\nΜε τον καλύτερο δυνατό τρόπο ξεκίνησε το φετινό πρωτάθλημα για τους Ικάρους, που έπαιξαν καλό μπάσκετ έκτος έδρας κόντρα στην Αρετσού και κατάφεραν να φύγουν με το διπλό από την Καλαμαριά, με σκορ 76-62. Οι παίκτες του Στέργιου Ποργιόπουλου, έδειξαν με το «καλημέρα» στον 4ο Ομιλο της κατηγορίας ότι δεν αστειεύονται και πως η περσινή 5η θέση μάλλον είναι λίγη για τις φιλοδοξίες των «κυανοκίτρινων».\nΗ ομάδα των Ικάρων προσπέρασε γρήγορα και εύκολα, τους γηπεδούχους, όταν αυτοί προηγήθηκαν στο ξεκίνημα του αγώνα και πατώντας «γκάζι» από νωρίς, κατάφεραν να επιβάλλουν πλήρως τον ρυθμό τους και στα 40’ λεπτά. Το καθοριστικό δεκάλεπτο ήταν το τρίτο, όπου και κριθήκαν σχεδόν όλα. 5 συνεχόμενα τρίποντα από τους Σερραίους παίκτες ήταν αρκετά, ώστε η διαφορά να εκτοξευθεί και όλα να πάρουν τον δρόμο τους… για το πρώτο ροζ φύλλο αγώνα της χρονιάς.\nΟ Στέργιος Ποργιόπουλος κατέβηκε με 10 παίκτες στην γειτονική πόλη, έχοντας βασικότατη απουσία αυτή του Πέτρου Γρίψιου, θα απουσιάσει σίγουρα από τα πρώτα ματς της χρονιάς, λογω προβλήματος στην μέση. Αυτό όμως, δεν εμπόδισε τον έμπειρο τεχνικό να βρει άλλες λύσεις, και να δικαιωθεί από την καλή εμφάνιση των Παπαδόπουλου-Γκούτζια αλλά και από τον πολύτιμο Θολιώτη που ενσωματώθηκε φέτος με την ομάδα και δείχνει ότι θα βοηθήσει πολύ στην θέση 4 αλλά και στο 3 με το «φαρμακερό» του σουτ. Πολύ καλή εμφάνιση και από τα 2 έμπειρα guard της ομάδας, Γεωργιανό και Τράκα αλλά και από την «μικρό» Φραγκούλη που με καθοριστικούς πόντους, έδωσε ανάσες στην Σερραϊκή ομάδα.\n# Οι Ίκαροι έπαιξαν χωρίς τον βασικό τους center και πρώτο σκόρερ της ομάδας πέρυσι, Πέτρο Γρίψιο, που ταλαιπωρείται από σοβαρό πρόβλημα στην μέση και θα μείνει 2-3 εβδομάδες, εκτός, ακλουθώντας ειδική θεραπεία. Άλλοι τρεις παίκτες όμως των Ικάρων ταλαιπωρήθηκαν από μικροτραυματισμούς στην τελική ευθεία της προετοιμασίας, αλλά την κατάλληλη στιγμή, απέδωσαν όλοι τα μέγιστα.\n# Οι παίκτες των Ποργιόπουλου-Παπαδόπουλου, εφάρμοσαν πλήρως τις τακτικές που δουλεύονται, εδώ και αρκετό καιρό στην προετοιμασία της ομάδας και παρά το γεγονός ότι υπήρχαν παίκτες από το εφηβικό τμήμα που είχαν αγώνα το Σάββατο… απέδωσαν το μέγιστα προκειμένου να έρθει αυτή η μεγάλη νίκη.\n# Στο τεχνικό δίδυμο, αρέσει αρκετά το επιθετικό παιχνίδι και φέτος, που η ομάδα έχει μεγαλύτερη ομοιογένεια και γνωρίζει την κατηγορία μπορεί να βγάλει κι άλλα μπασκετικά στοιχεία στο παιχνίδι της. Το pick n’ roll είναι ένα από αυτά, που το δοκίμασαν με επιτυχία οι Ίκαροι, στο ματς της Καλαμαριάς.\nΤα δεκάλεπτα: 11-17, 27-33, 44-53, 62-76\nΔιαιτητές: Μελανίδης – Ντόγκας\nΑρετσού Καλαμαριάς (Πετρόπουλος): Λυστρίδης 17 Μωϊσίδης 4, Θεοδοσιάδης 8 (1), Ντολόπουλος 4, Στυλιανίδης 5, Σταφυλάς 4, Οικονόμου 4, Παντελίδης 3, Καραδήμας 10 (1), Φώτογλου 3 (1)\nΊκαροι Σερρών (Ποργιόπουλος): Καλογεράτος 6 (2), Γεωργιανός 11 (1), Τράκας 29 (3), Παπαδόπουλος Γ. 8, Γκούτζιας 3, Φραγκούλης 8 (2), Θολιώτης 11 (1), Βουρλίδας.\nΑσπίς Ξάνθης – Ορφέας Ν.Σκοπού 60-56\nΜΓΣ ΑΕ Κομοτηνής – Αγ.Βαρβάρα 63-58\nΑρετσού Καλ. – Ίκαροι Σερρών 62-76\nΕλευθερούπολη – ΓΑΣ Κομοτηνή 52-72\nΒΑΟ – Γαλατίστας 67-73\nΓέφυρας – Ζέφυρος 58-46\nΔευτέρα, 12 Οκτωβρίου 2015 11:11\nΕΟΡΔΑΪΚΟΣ-FC SERRES 1-1...VIDEO\nΠαρακολουθήστε τα γκολ της συνάντησης\nΔευτέρα, 12 Οκτωβρίου 2015 10:38\nWelcome Stores ΝΙΚΗΦΟΡΙΔΗΣ ΣΕΡΡΕΣ\nWelcome Stores - ΝΙΚΗΦΟΡΙΔΗΣ\nΗλεκτρικές Οικιακές Συσκευές - Σέρρες\nΣολωμού & Παπανδρέου 2, 621 24 Σέρρες - Τηλ.: 23210 23923\nΚΛΙΚ ΕΔΩ ΓΙΑ ΕΠΙΣΚΕΨΗ ΣΤΗΝ ΙΣΤΟΣΕΛΙΔΑ ΜΑΣ


Οι Κινέζοι δίνουν στον Ινιέστα σε ένα χρόνο, όσα η Μπάρτσα τα τελευταία τέσσερα! - Contra.gr - Live Sports Magazine\nΟι Κινέζοι δίνουν στον Ινιέστα σε ένα χρόνο, όσα η Μπάρτσα τα τελευταία τέσσερα!\nΤΕΛ. ΑΝΑΝΕΩΣΗ: 12 Απρ. 2018 | 12:40\nΟ Άντρες Ινιέστα έχει υπογράψει συμβόλαιο εφ' όρου ζωής με την Μπαρτσελόνα, όμως το καλοκαίρι μάλλον θα... αποχαιρετήσει. Οι Κινέζοι του προσφέρουν εξάλλου τα τετραπλάσια χρήματα σε σχέση με αυτά που παίρνει στην Ισπανία. Καθόλου άσχημα για... σύνταξη.\nΗ παλιά φουρνιά της Μπαρτσελόνα αρχίζει σιγά-σιγά και φεύγει. Την αρχή έκανε ο Κάρλες Πουγιόλ το 2014, ενώ ακολούθησαν οι Τσάβι Ερνάντες, Ντάνι Άλβες, Χαβιέρ Μασεράνο και όπως όλα δείχνουν το καλοκαίρι ήρθε η σειρά του Άντρες Ινιέστα.\nΟ 33χρονος αρχηγός της Μπάρτσα έχει δηλώσει πολλές φορές τη φετινή περίοδο πως αυτή είναι ίσως η τελευταία του σεζόν στην ομάδα του Ερνέστο Βαλβέρδε και αν κρίνουμε από το ρεπορτάζ του Catalunya Radio, μάλλον... δικαιολογείται.\nΣύμφωνα με τον ραδιοφωνικό σταθμό, ομάδα της Κίνας (Tianjin Quanjian) προσφέρει στον Ινιέστα 37.000.000€ το χρόνο, τα τετραπλάσια από αυτά που παίρνει τώρα στην Μπαρτσελόνα.\nΣτο συγκεκριμένο σύλλογο παίζει και ο Αλεξάντερ Πάτο, ο οποίος δείχνει να έχει... αναστήσει την καριέρα του, αν και ξεκίνησε δύσκολα.\nΑπό την παλιά φουρνιά, λοιπόν, στους "μπλαουγκράνα" θα απομείνουν μόνον οι Λιονέλ Μέσι και Ζεράρ Πικέ.\nΕίναι το ψαλιδάκι του Ρονάλντο το GOAL of The Week στο Champions League;\nΦωτιά με φωτιά στο Ολίμπικο έβαλε ο Κιάμος!\nΟ Χιμένεθ θαυμάζει: "Ο Μανωλάς μου θυμίζει τον Σέρχιο Ράμος"\nΟλυμπιακός: Χωρίς Πρίντεζη στο ΟΑΚΑ


Επίσημη έναρξη την Τετάρτη από την Χάλκη του προγράμματος Gr-eco islands - 4troxoi.gr\nΗ έναρξη την Τετάρτη 27 Οκτωβρίου του προγράμματος Gr-eco Islands από την Χάλκη, παρουσία του Πρωθυπουργού, έχει συμβολική σημασία. Το ακριτικό νησί, για το οποίο έχουν υπογράψει μνημόνιο συνεργασίας ΔΕΗ, Vodafone και οι γαλλικές εταιρείες Citroen-Akuo Energy-Vinci, θα είναι το πρώτο που θα ενταχθεί στο συγκεκριμένο πρόγραμμα. Το γεγονός ότι ο κ. Μητσοτάκης λίγες ημέρες αργότερα θα βρίσκεται στη Γλασκώβη για την 26η διάσκεψη του Οργανισμού Ηνωμένων Εθνών για το παγκόσμιο κλίμα, αποτυπώνει και τη σημασία που αποδίδει η κυβέρνηση στην πολιτική μετατροπής μικρών και ακριτικών νησιών σε «πράσινα».\nΣτο πλαίσιο δράσεων εταιρικής κοινωνικής ευθύνης, το συνολικό ποσό της δωρεάς προς τους κατοίκους και τον Δήμο της Χάλκης ανέρχεται σε 1,2 εκατομμύρια ευρώ. Τα πεδία εφαρμογής του προγράμματος Gr-eco Islands στη Χάλκη είναι τα κάτωθι:\nΚάλυψη αναγκών ηλεκτροδότησης του νησιού μέσω ανανεώσιμων πηγών ενέργειας\nΕγκατάσταση φωτοβολταϊκού ισχύος ενός μεγαβάτ, με το οποίο θα καλύπτεται το μεγαλύτερο μέρος των ενεργειακών αναγκών του νησιού. Ο Δήμος Χάλκης και οι κάτοικοι έχουν συστήσει ενεργειακή κοινότητα για να συμμετάσχουν στα οφέλη αυτής της κίνησης. Το κόστος εγκατάστασης αναλαμβάνει η ΔΕΗ, με τη διαχείριση στις AKUO Energy και OMEXOM/Vinci Energies.\nCITROENΗλεκτρικά ΑυτοκίνηταηλεκτροκίνησηΌμιλος Συγγελίδη


ΤΟ ΣΥΜΠΑΝ: Δεκάδες νέοι πλανήτες υποψήφιοι για μετακόμιση\nΜεταξύ των ανακαλύψεων, μια πεντάδα πλανητών με τροχιές που απέχουν ελάχιστα μεταξύ τους (καλλιτεχνική απεικόνιση) (Φωτογραφία: Associated Press\nΗ NASA ανοίγει το κουτί του θησαυρού: Το διαστημικό τηλεσκόπιο Kepler εντόπισε ακόμα 1.235 υποψήφιους πλανήτες γύρω από μακρινά άστρα, από τους οποίους οι 54 βρίσκονται στη λεγόμενη κατοικήσιμη ζώνη. Ο αριθμός είναι «αδιανόητος», δεδομένου ότι μέχρι σήμερα είχαν ανακαλυφθεί μόνο δύο φιλόξενοι εξωπλανήτες.\nΗ ύπαρξη των εκατοντάδων εξωπλανητών που ανίχνευσε το Kepler στον ένα χρόνο λειτουργίας του δεν έχει επιβεβαιωθεί. Σύμφωνα όμως με τον Ουίλιαμ Μποράκι, επικεφαλής της προσπάθειας, οι ενδείξεις αναμένεται να επιβεβαιωθούν τουλάχιστον στο 80% των περιπτώσεων.\nΟι 54 πιθανοί εξωπλανήτες στην κατοικήσιμη ζώνη είναι «ένας τεράστιος, αδιανόητος αριθμός» σχολίασε ο Μποράκι.\nΒέβαια το να βρίσκεται ένας πλανήτης σε αυτή τη ζώνη δεν σημαίνει απαραίτητα ότι υπάρχει εκεί ζωή -ένα καλό παράδειγμα από τη γειτονιά μας είναι ο Άρης.\nΜέχρι την Τετάρτη, ο αριθμός των επιβεβαιωμένων εξωπλανητών ανερχόταν στους 519. Το Kepler (ένθετη αριστερά) θα μπορούσε τώρα να τριπλασιάσει το σκορ, μια μεγάλη επιτυχία αν σκεφτεί κανείς ότι το τηλεσκόπιο εξέτασε μόνο το ένα τετρακοσιοστό του ουρανού, στη κατεύθυνση των αστερισμών του Κύκνου και της Λύρας.\n«Σήμερα νιώθω διαφορετικά από ό,τι ένιωθα πριν από μια εβδομάδα» δήλωσε η Ντέμπρα Φίσερ του Πανεπιστημίου Γέιλ, η οποία συνεργάζεται με τη NASA αλλά δεν είναι μέλος της ομάδας του Κέπλερ.\n«Συναρπαστική» χαρακτήρισε την εξέλιξη και η Λίσα Κάρτενεγκερ του Χάρβαρντ.\nΣτην επόμενη φάση, οι αστρονόμοι θα πρέπει να επιβεβαιώσουν την ύπαρξη των πλανητών και να υπολογίσουν τη μάζα, τη σύσταση, την απόσταση από το μητρικό άστρο και την επιφανειακή θερμοκρασία.\nΤηλεσκόπια που βρίσκονται σήμερα στα αρχικά στάδια σχεδιασμού θα μπορούν στο μέλλον να αναλύουν εξωγήινες ατμόσφαιρες και να ανιχνεύουν τις χημικές υπογραφές της ζωής, για παράδειγμα την ύπαρξη χλωροφύλλης.\nH κατοικήσιμη ζώνη ορίζεται ως η απόσταση από ένα άστρο στην οποία ένας πλανήτης μπορεί να διατηρεί υγρό νερό στην επιφάνειά του, αν όχι διαρκώς, τουλάχιστον για ένα τμήμα του έτους. Χονδρικά, η NASA θεωρεί φιλόξενες τις θερμοκρασίες που κυμαίνονται από τους -18 μέχρι τους 93 βαθμούς Κελσίου.\nΗ σωστή απόσταση διαφέρει από άστρο σε άστρο -οι πλανήτες που περιφέρονται γύρω από μικρά, ασθενικά άστρα πρέπει να βρίσκονται πιο κοντά τους για να είναι αρκετά ζεστοί.\nΟι αστρονόμοι πιστεύουν επίσης ότι η εμφάνιση ζωής απαιτεί στέρεο έδαφος, και είναι πιο απίθανη σε γιγάντιους πλανήτες όπως ο Δίας και ο Κρόνος, οι οποίοι αποτελούνται σχεδόν αποκλειστικά από αέρια.\nΤο 68% των υποψήφιων εξωπλανητών του Kepler έχουν μέγεθος συγκρίσιμο με τη Γης, και ανάμεσά τους βρίσκονται οι πρώτοι δύο που έχουν μικρότερο μέγεθος.\nΩστόσο, από τους 54 δυνητικούς πλανήτες στην κατοικήσιμη ζώνη, μόνο πέντε έχουν μέγεθος συγκρίσιμο με του δικού μας πλανήτη, ενώ οι υπόλοιποι είναι πολύ μεγαλύτεροι.\nΚαι από το σύνολο των 1.253 υποψήφιων πλανητών, μόνο οι πέντε έχουν προς το παρόν επιβεβαιωθεί -όλοι τους περιφέρονται γύρω από το ίδιο άστρο, παρόμοιο με τον Ήλιο.\nΤο πλανητικό σύστημα της πεντάδας, με την ονομασία Kepler-11 (στην ένθετη αριστερά το Kepler-11 συγκριτικά με το Ηλιακό Σύστημα), είναι πραγματικά περίεργο: οι πλανήτες έχουν σχετικά μεγάλο μέγεθος, ωστόσο οι τροχιές τους απέχουν πολύ λίγο η μία από την άλλη.\nΑπέχουν μάλιστα τόσο λίγο που και οι πέντε πλανήτες βρίσκονται συγκεντρωμένοι σε μια ζώνη που ισοδυναμεί με την απόσταση του Ερμή από την Αφροδίτη, τους δύο πλησιέστερους στον Ήλιο πλανήτες.\nΗ ανακάλυψη δημοσιεύεται στο περιοδικό Nature.\nΑναρτήθηκε από george στις 11:55 μ.μ.


Στον Προμηθέα Πάτρας θα συνεχίσει την καριέρα του ο Μιχάλης Λούντζης, ο οποίος μετά την καλή του πορεία με την φανέλα του Λαυρίου, θα ενισχύει την προσπάθεια της αχαϊκής ομάδας.\nΟ Νώντας Παπαντωνίου επέστρεψε στον ΠΑΟΚ\nΠαίκτης του ΠΑΟΚ θα είναι για τα επόμενα δυο χρόνια ο Νώντας Παπαντωνίου, ο οποίος θα φορέσει ξανά την φανέλα του «Δικεφάλου του Βορρά», έπειτα από το σύντομο πέρασμά του την σεζόν 2018-19.\nΕπέστρεψε και επίσημα στον Παναθηναϊκό ο Μποχωρίδης\nΤην επιστροφή του Λευτέρη Μποχωρίδη και επίσημα ανακοίνωσε η ΚΑΕ Παναθηναϊκός, με τον έμπειρο πια γκαρντ να φοράει ξανά τα «πράσινα» για την επόμενη αγωνιστική περίοδο.\nΟ Ηρακλής ανακοίνωσε τον Σχίζα\nΤην απόκτηση του Σταύρου Σχίζα, ο οποίος πέρσι αγωνίστηκε με την φανέλα του ΠΑΟΚ, ανακοίνωσε ο Ηρακλής, που συνεχίζει δυναμικά την προσπάθεια ενίσχυσης του ρόστερ του.\nΤις ευχές του για τα γενέθλια του τεράστιου Νίκου Γκάλη, ο οποίος κλείνει τα 63 του χρόνια, έστειλε η ΚΑΕ Άρης, μέσα από τον λογαριασμό της στα μέσα κοινωνικής δικτύωσης. Σε ανάρτηση η ΚΑΕ ανέφερε:\n«Συμβόλαιο ζωής» με τον ΠΑΟΚ ο Μαργαρίτης\nΤην ανανέωση της συμφωνίας τους για έναν ακόμα χρόνο ανακοίνωσαν ΠΑΟΚ και Βαγγέλης Μαργαρίτης, υπογράφοντας, σύμφωνα με την σχετική ανακοίνωση «Ένα συμβόλαιο ζωής», με τον έμπειρο φόργουορντ να φορά τα «ασπρόμαυρα» για ένατη χρονιά στην καριέρα του.\nΉταν, είναι και θα είναι εδώ! Για πάντα! Το συμβόλαιο που υπέγραψε με τον ΠΑΟΚ το καλοκαίρι του 2012, ήταν ένα συμβόλαιο ζωής. Και αποδεικνύεται για μία ακόμη φορά. Η ομάδα ξεκινά πάντα από την κολώνα της, τον αρχηγός της και η ΚΑΕ ΠΑΟΚ με χαρά ανακοινώνει την συμφωνία με τον Βαγγέλη Μαργαρίτη για μία ακόμη σεζόν. Ο αρχηγός θα φορά και την αγωνιστική περίοδο 2020-21 την ασπρόμαυρη φανέλα του ΠΑΟΚ! Για ένατη χρονιά στα ασπρόμαυρα!


Το αφήγημα για καθαρή έξοδο είναι καθαρή απάτη | Αργυράδες - Κέρκυρα\nΟκτώ χρόνια μετά την επιβολή του πρώτου Μνημονίου από τον Γ. Παπανδρέου, η κυβέρνηση ΣΥΡΙΖΑ-ΑΝΕΛ συνεχίζει στον ίδιο δρόμο των προηγούμενων κυβερνήσεων, της γενικευμένης αντιλαϊκής επίθεσης. Η χώρα και ο λαός έχουν βρεθεί σε μια πρωτοφανή, για τα μεταπολεμικά δεδομένα του δυτικού καπιταλιστικού κόσμου, κατάσταση νεοαποικιακής υποδούλωσης και βάρβαρης καπιταλιστικής εκμετάλλευσης. Σπάνια συναντάμε, σε ειρηνική περίοδο, ανάλογης σφοδρότητας επίθεση σε εργατολαϊκές κατακτήσεις, δικαιώματα και ελευθερίες, τέτοια καταστροφική πορεία μιας ολόκληρης χώρας, ενός ολόκληρου λαού. Τα αντιλαϊκά κύματα διαδέχονται το ένα το άλλο. Τρία Μνημόνια, κάμποσα Μεσοπρόθεσμα Προγράμματα και αμέτρητα πολυνομοσχέδια σάρωσαν τη ζωή του ελληνικού λαού και υποδούλωσαν τη χώρα.\nΓια δεύτερη χρονιά, η κυβέρνηση ΣΥΡΙΖΑ-ΑΝΕΛ δημαγωγεί με τη διανομή του "κοινωνικού μερίσματος" και την υποτιθέμενη "στήριξη των αδύναμων συμπολιτών μας".\nΣυνεχίζεται, με μακρόσυρτες διαδικασίες, η δίκη της ναζιστικής "Χρυσής Αυγής", στην οποία, κατά τα άλλα, οι υπόδικοι αρχηγοί της δεν είναι παρόντες, αλλά ασκούν προκλητικά από τα έδρανα της Βουλής το "κοινοβουλευτικό" έργο τους.


Cloud Computing - SiEBEN |\nCloud Computing Business Continuity with Azure\nΤο cloud computing είναι η διάθεση της πληροφορικής ως υπηρεσία μέσω του internet.\nΜέσω του Cloud Computing μοιράζονται οι πόροι, το λογισμικό, καθώς και οι πληροφορίες που παρέχονται στους υπολογιστές (και άλλες συσκευές) . To Cloud μπορεί να χαρακτηριστεί ως private, public ή hybrid. Η SiEBEN σε συνεργασία με τη Microsoft είναι expert σε πλατφόρμες όπως Office365 και Azure.\nΠρόκειται για τα γνώριμα εργαλεία συνεργασίας και παραγωγικότητας του Microsoft Office που παρέχονται μέσω του cloud. Όλοι πλέον μπορούν να έχουν τη δυνατότητα να συνεργάζονται με ευκολία, με πρόσβαση από οπουδήποτε, να πραγματοποιούν διασκέψεις μέσω web, έγγραφα και ημερολόγια. Περιλαμβάνει κορυφαία ασφάλεια και υποστηρίζεται από τη Microsoft 24x7. Είτε είστε μια μικρή επιχείρηση ή πολυεθνική εταιρεία, το Office 365 προσφέρει προγράμματα που ταιριάζουν στις μοναδικές ανάγκες του οργανισμού σας. Η SiEBEN μέσα από τις πολλές εγκαταστάσεις τις, από απλά integrations μέχρι και πολύ σύνθετα υβριδικά σενάρια με πολύπλοκή τοπολογία, έχει την εμπειρία να σχεδιάσει και να συμβουλέψει με βάση τα best practices το σενάριο που ταιριάζει στον οργανισμό σας.\nTo Microsoft Azure είναι μια ευέλικτη πλατφόρμα cloud η οποία σας επιτρέπει να δημιουργείτε, να φιλοξενείτε, να διαχειρίζεστε εφαρμογές (PaaS & SaaS) καθώς και να χρησιμοποιείται ολόκληρους Virtual Servers (IaaS) σε ένα παγκόσμιο δίκτυο datacenters της Microsoft. Το Azure εξασφαλίζει υψηλή διαθεσιμότητα 99,9% και σας επιτρέπει να αναπτύσσετε και να «τρέχετε» εφαρμογές και υπηρεσίες με ασφάλεια χωρίς να σας απασχολεί η υποδομή hardware. Η SiEBEN με την τεχνολογική της υπεροχή στη συγκεκριμένη πλατφόρμα, προσφέρει πληθώρα λύσεων που καλύπτουν ιδανικά τις ανάγκες του οργανισμού σας. Ως επιβεβαίωση των παραπάνω, η Microsoft εμπιστεύτηκε τη SiEBEN να είναι ο μοναδικός της integrator στην Ελλάδα για το Storsimple. Το StorSimple είναι το νέο storage της Microsoft που έχει τη δυνατότητα να συγχρονίζει τα data σας με το Azure και ενοποιεί τον onpremise με τον cloud κόσμο


Παράταση δυο ημερών για τις δηλώσεις εξετάζει το ΥΠΟΙΚ\nΔευτέρα, 30-Ιουλ-2012 09:58\nΕκπνέει την Τετάρτη τα ξημερώματα η προθεσμία για την υποβολή των φετινών φορολογικών δηλώσεων. Ωστόσο, πολύ μεγάλη είναι η πιθανότητα η Γενική Γραμματεία Πληροφοριακών Συστημάτων να κρατήσει ανοικτή τη ιντερνετική πύλη για ακόμη δυο ημέρες δίνοντας έτσι μια άτυπη παράταση στην υποβολή των φορολογικών δηλώσεων. Ο λόγος; Η καλύτερη εξυπηρέτηση των φορολογούμενων και ων φοροτεχνικών που άφησαν για την τελευταία στιγμή την υποβολή της φορολογικής δήλωσης οι οποίοι δεν είναι λίγοι. Υπολογίζονται σε περίπου 600.000. Το στοίχημα που έθεσε η ΓΓΠΣ για την υποχρεωτική υποβολή των φορολογικών δηλώσεων μέσω ίντερνετ για τους περισσότερους φορολογούμενους φαίνεται ότι κερδήθηκε καθώς οι e-δηλώσεις πρόκειται να ανέλθουν σε περίπου 4,2 εκατ. από περίπου 2 εκατ. που ήταν πέρυσι.\nΣύμφωνα με πληροφορίες του Capital.gr σχετικά με την πορεία υποβολής των φορολογικών δηλώσεων έως και χθες το απόγευμα:\n-συνολικά έχουν υποβληθεί 4,6 εκατ.φορολογικές δηλώσεις.\n-στις εφορίες υπολογίζεται ότι βρίσκονται ακόμη περίπου 300.000 δηλώσεις οι οποίες δεν έχουν αποσταλεί στη ΓΓΠΣ για καταχώρηση -με βάση τους παραπάνω αριθμού οι φορολογικές δηλώσεις που έχιυν υποβληθεί ανέρχονται σε περίπου 4,9 εκατ.\n-ο συνολικός αριθμός των δηλώσεων που αναμένεται να υποβληθούν ανέρχεται σε περίπου 5,5 εκατ.\n-ο αριθμός των δηλώσεων που δεν έχουν υποβληθεί ακόμη ανέρχεται στις 600.000.\n-στο taxisnet έχουν αποθηκευτεί προσωρινά περίπου 150.000 δηλώσεις.\nΣτελέχη της ΓΓΠΣ σημειώνουν ότι σήμερα και αύριο αναμένουν την υποβολή πολύ μεγάλου αριθμού φορολογικών δηλώσεων καθώς είναι πολλοί αυτοί που άφησαν για την τελευταία στιγμή την κατάθεση της. Η επιλογή αυτή δεν έγινε τυχαία. Η καθυστέρηση της υποβολής οφείλεται στην επιθυμία τους να καθυστερήσουν όσο το δυνατόν περισσότερο την πληρωμή των τσουχτερών φόρων που περιλαμβάνουν τα φετινά εκκαθαριστικά. Σημειώνεται ότι από τα φετινά εκκαθαριστικά αναμένεται να βεβαιωθούν φόροι ύψους περίπου 6,1 δις ευρώ έναντι περίπου 1,1 δις ευρώ που βεβαιώθηκαν πέρυσι. Στο υπουργείο Οικονομικών έχουν εκπονήσει ειδικό σχέδιο για την παροχή στους φορολογούμενους της δυνατότητας τμηματικής εξόφλησης των φόρων του νέου εκκαθαριστικού. Το σχέδιο προβλέπει ότι οι φορολογούμενοι που έχουν ετήσιο εισόδημα έως και 100.000 ευρώ θα εξοφλήσουν το σχετικό φόρο σε έως και δέκα μηνιαίες δόσεις αντί για έως τρεις διμηνιαίες που προβλέπονται σήμερα. Να σημειωθεί, ωστόσο, ότι η εφαρμογή αυτού του σχεδίου προβλέπει την παροχή σχετικής έγκρισης από την τρόικα, η οποία δεν έχει δοθεί ακόμη. Η τρόικα είναι σε γενικές γραμμές αντίθετη σε χαριστικές ρυθμίσεις προς τους φορολογούμενους.\nTax: Διάφορα Taxisnet φορολογικές δηλώσεις Tax: Διάφορα,Taxisnet,φορολογικές δηλώσεις\nΔεν έχουν υποβληθεί 600.000 δηλώσεις.\nΤο ΥΠΟΙΚ έχασε την προθεσμία για τη διόρθωση των αντικειμενικών στις τέσσερις περιοχές που αποφάσισε το ΣτΕ. Μεγάλα προβλήματα και στον καθορισμό εμπορικών αξιών έως τον Ιούνιο.\nΗ υποταγή της Διοικήσεως στον νόμο (αρχή της νομιμότητας της διοικητικής δράσης) αναθέτει στα δικαστήρια τον έλεγχο της νομιμότητας των πράξεων της διοίκησης και αντίστοιχα στο κράτος να λειτουργεί...\nΣτις 8 Μαρτίου θα εκπλειστηριαστεί διαμέρισμα 66 τ.μ.\nΓια όσους έχει κοινοποιηθεί πράξη προσωρινού προσδιορισμού φόρου ή προστίμου\nΣε τρεις φάσεις τα POS στην αγορά\nΠρώτοι στη λίστα κλάδοι με υψηλή φοροδιαφυγή.\nΥποχρεωτικά στην εφορία για 47 δικαιολογητικά\nΤαλαιπωρία για την επίσκεψη στην εφορία την εποχή του διαδικτύου.


Σιδερωτήρια: B995 D\nΧωρίς κόπο χάρη στην υψηλή πίεση\nΆνετο σιδέρωμα μεγάλων ρούχων – φαρδιά πλάκα σιδερώματος\nΠροσαρμοζόμενη ταχύτητα χάρη στη μεταβλητή ταχύτητα του κυλίνδρου\nΕύκολο σιδέρωμα δύσκολων ρούχων - περιμ. ελεύθερο άκρο κυλίνδρου\nΒέλτιστα αποτελέσματα και σε στεγνά υφάσματα –Λειτουργία ατμού\nHM16-83 B3847 FashionMaster\nΑν τα δάκτυλά σας βρεθούν κάτω από το αρθρωτό προστατευτικό χεριών, ο διακόπτης ασφαλείας θα αντιδράσει αμέσως και θα σβήσει τον κινητήρα. Ο κύλινδρος θα σταματήσει να κινείται και η πλάκα θα αποσυρθεί. Αυτό εξασφαλίζει την προστασία των δακτύλων σας.\nΑν κατά τη διάρκεια του σιδερώματος διακοπεί το ρεύμα, η πλάκα δεν αποσύρεται αυτόματα με την απελευθέρωση του ποδομοχλού. Για να βγάλετε τα ρούχα αμέσως, μπορείτε να ανασηκώσετε χειροκίνητα την πλάκα με το μοχλό απελευθέρωσης. Στη συνέχεια, μπορείτε να αφαιρέσετε τα ρούχα προς την κατεύθυνση της κίνησης του κυλίνδρου. Αυτό εξασφαλίζει ότι δεν θα προκληθεί ζημιά στα ρούχα σας.\nΟ στιβαρός σχεδιασμός και η σταθερή βάση εξασφαλίζουν μεγάλη σταθερότητα.\nΣιδέρωμα σε καθιστή θέση χωρίς κόπο. Η μετακίνηση του κυλίνδρου γίνεται με έναν ποδομοχλό που λειτουργεί ομαλά• η πλάκα κατεβαίνει πάνω στο ρούχο και ασκεί πίεση. Η εργονομική θέση καθίσματος μειώνει την καταπόνηση της πλάτης και σας αφήνει ελεύθερα και τα δύο χέρια. Σε μια έρευνα αγοράς της Miele μεταξύ των πελατών της, διαπιστώθηκε ότι το 95% των αγοραστών κυλινδρικών σιδερωτηρίων της Miele είναι ικανοποιημένοι έως πολύ ικανοποιημένοι.\nΤο περιμετρικά ελεύθερο άκρο κυλίνδρου διευκολύνει το σιδέρωμα δύσκολων ρούχων, όπως για παράδειγμα οι φούστες ή τα πουκάμισα.\nΜετά τη χρήση, ένας βολικός μηχανισμός αναδίπλωσης εξασφαλίζει την αποθήκευση με εξοικονόμηση χώρου. Αναδιπλωμένο, το κυλινδρικό σιδερωτήριο χρειάζεται μόνο 0,2 m² χώρο. Χάρη στα τέσσερα σταθερά ροδάκια, το κυλινδρικό σιδερωτήριο είναι εύκολο στη μεταφορά.\nΗ θερμαντική ισχύς μπορεί να ρυθμιστεί ανάλογα με την ετικέτα των ρούχων, πράγμα που σημαίνει προσεκτική μεταχείριση των ινών. Η θέρμανση κατανέμεται ιδανικά σε ολόκληρη την περιοχή, χάρη στα τρία θερμαντικά στοιχεία. Αυτό εξασφαλίζει τα καλύτερα αποτελέσματα στο σιδέρωμα.\nΜετά το σιδέρωμα, τα ρούχα πέφτουν χαλαρά στο μεγάλο χώρο αποθήκευσης – χωρίς τσαλακώματα.\nΗ αναδιπλούμενη κρεμάστρα αερισμού επιτρέπει το κρέμασμα των ρούχων ώστε να μη δημιουργούνται καινούργιες ζάρες. Εκεί, τα ρούχα μπορούν να κρυώσουν και – αν χρειάζεται – να στεγνώσουν εντελώς.\nΗ λειτουργία αυτή επιτρέπει το σιδέρωμα με ατμό. Η "τεχνολογία διπλού δοχείου" εξασφαλίζει τη γρήγορη διαθεσιμότητα του ατμού και την ομοιόμορφη κατανομή του σε ολόκληρη την περιοχή σιδερώματος για έως και 40 λεπτά σιδερώματος με ατμό, χωρίς ανάγκη αναπλήρωσης του δοχείου νερού. Μια λυχνία LED επισημαίνει εγκαίρως αν χρειάζεται προσθήκη νερού. Λειτουργεί με νερό δικτύου. Χωρητικότητα 0.84 l.\nΗ περιοχή σιδερώματος είναι πέντε φορές μεγαλύτερη σε σχέση με τα συμβατικά σίδερα. Το πλάτος κυλίνδρου 83 cm επιτρέπει το άνετο σιδέρωμα μεγάλων κομματιών. Για παράδειγμα, μια μαξιλαροθήκη μπορεί να σιδερωθεί σε ένα μόνο βήμα.\nΚατά το σιδέρωμα, η πλάκα ασκεί πίεση στoν κύλινδρο ίση με 0,35 N/cm². Για παρόμοια πίεση στο σιδέρωμα με το χέρι, θα έπρεπε να πιέζετε συνεχώς το σίδερο στην πλάκα με βάρος περίπου 7 kg. Για ιδανικά αποτελέσματα στο σιδέρωμα με τη μικρότερη προσπάθεια.\nΕπιλογή θερμοκρασίας ανάλογα το ύφασμα\nΥψηλή πίεση επαφής (N/cm²)\nΒάση τοποθέτησης ρούχων\nΒάση τοποθέτησης ρούχων για να μην τσαλακώνονται\nΣτήριγμα για κρύωμα χωρίς ζάρες\nΧωρητικότητα γεννήτριας ατμού σε λτ.\nΤεχνολογία διπλού τανκ\nΜήκος κύλινδρου σε mm\nΕπίστρωση κυλίνδρου με απορροφητικό υλικό υγρασίας\nΆνετο σιδέρωμα σε καθιστή θέση χωρίς κόπο\nΣαφής πίνακας χειρισμού\nΕύχρηστος μηχανισμός διπλώματος\nΕυκολία μετακίνησης χάρη στα τέσσερα ροδάκια\nΑυτοκόλλητη διαφάνεια για τον επιλογέα θερμοκρασίας\nΧωνί για το δοχείο νερού


"Αρέσει" η ΑΕΚ του Χιμένεθ - Enwsi.gr\nΠαρασκευή, 19 Ιανουάριος 2018, 03:40\n“Αρέσει” η ΑΕΚ του Χιμένεθ\nΓια την έως τώρα αγωνιστική εικόνα της ΑΕΚ στη φετινή προετοιμασία δε χρειάζονται μεγάλα λόγια, ούτε βαρύγδουποι τίτλοι. Είναι άλλωστε πολύ νωρίς για κρίσεις. Υπάρχουν όμως κάποια δεδομένα τα οποία δεν είναι δυνατόν να αγνοήσεις. Πόσο μάλλον όταν έχεις την τύχη να ζεις από κοντά το “χτίσιμο” του Χιμένεθ και να βλέπεις σε καθημερινή βάση τον τρόπο δουλειάς του. Ποια είναι αυτά τα δεδομένα; Η επιμονή στην τακτική, στη γρήγορη ανάπτυξη, στην έντονη πίεση “ψηλα” και στα τελειώματα των φάσεων. Τα δουλεύει καθημερινα ο Ισπανός από την πρώτη μέρα που η ομάδα πάτησε το πόδι της στο Κίελτσε και από αγώνα σε αγώνα καταφέρνει να τα ενσωματώνει όλο και περισσότερο στον τρόπο παιχνιδιού της.\nΗ ομάδα όμως έδειξε και αδυναμίες. Περισσότερο αμυντικές. Ειδικά στις στημένες φάσεις φάνηκε ότι ακόμα χρειάζεται πολλή δουλειά. Έτσι κι αλλιώς είναι ένα σημείο στο οποίο ο Μανόλο Χιμένεθ έχει δουλέψει ελάχιστα στο βασικό στάδιο της προετοιμασίας στην Πολωνία. Ενδεχομένως βέβαια να σκοπεύει να το δουλέψει τις επόμενες μέρες με την επιστροφή στην Αθήνα, αφού δεν πρέπει να ξεχνάμε ότι η προετοιμασία δεν τελειώνει την Κυριακή (16/7). Επίσης φάνηκε και αδυναμία στις επιστροφές. Στη μετάβαση από την επίθεση στην άμυνα, στις αντεπιθέσεις του αντιπάλου, αν και δε θα πρέπει να ξεχνάμε ότι τα πόδια είναι ακόμα “βαριά”. Το πιο σημαντικό τη δεδομένη χρονική στιγμή είναι ότι σε γενικές γραμμές, η ΑΕΚ του Χιμένεθ “αρέσει” και βγάζει θετικά στοιχεία στο παιχνίδι της, τα οποία εννοείται ότι πρέπει να βελτιώσει ακόμα περισσότερο.\nΠροηγούμενο Στο “μικροσκόπιο” οι 20 “κιτρινόμαυροι” του ματς με Μπάνικ\nΕπόμενο Ψηλά στη λίστα της ΑΕΚ ο Κάντι Λαλέιν!\nΑλλά με το “σκούριασμα” που έχουμε το πως μπαίνεις μια φορά εκεί είναι πράγματι θέμα. Γιατί αν μπεις θα πάρεις καλούς βαθμούς και θα στρώνει το πράγμα.\nΆμα για τελικό, θέλουμε Αραούχο, χαφ και καθιέρωση του “κόβε και μάγευε” 6αρι.


H Κριστίν Λαγκάρντ λυπάται για το θόρυβο που προκάλεσαν οι δηλώσεις της | Greek News\nH Κριστίν Λαγκάρντ λυπάται για το θόρυβο που προκάλεσαν οι δηλώσεις της\nMay 29th, 2012 ΕΛΛΑΔΑ, ΗΠΑ - ΚΟΣΜΟΣ, ΟΙΚΟΝΟΜΙΑ 0 comments 1920\nΤη λύπη της φέρεται να εξέφρασε η επικεφαλής του Διεθνούς Νομισματικού Ταμείου, Κριστίν Λαγκάρντ, για τις αντιδράσεις που προκάλεσαν οι αναφορές της για την Ελλάδα στη συνέντευξη προς τον Γκάρντιαν. Σύμφωνα με πληροφορίες, η κ. Λαγκάρντ έκανε προ της ημερησίας διατάξεως της συνεδρίασης του ΔΣ του Διεθνούς Νομισματικού Ταμείου.\nΡεπορτάζ του Mega αναφέρει ότι η κ. Λαγκάρντ άφησε αιχμές κατά της βρετανικής εφημερίδας Guardian για τον τρόπο με τον οποίο μετέδωσε τα όσα είπε στον δημοσιογράφο, ενώ μίλησε για “εκμετάλλευση” των δηλώσεων από ΜΜΕ.\nΦέρεται δε να επανέλαβε ότι σέβεται τις θυσίες των Ελλήνων. Από πλευράς του ΔΝΤ δεν υπάρχει καμία επίσημη τοποθέτηση γύρω από το θέμα.\nΕίναι επίσης χαρακτηριστικό πως μέχρι το απόγευμα της Τρίτης κανένα διεθνές μέσο ενημέρωσης δεν έδωσε συνέχεια στην υπόθεση, αν και συνήθως καλύπτονται λεπτομερώς από τα διεθνή δημοσιογραφικά πρακτορεία όλες οι ειδήσεις από το ΔΝΤ που σχετίζονται με την Ελλάδα.\nΣημειώνεται ότι η κ. Λαγκάρντ δήλωσε στην εφημερίδα ότι τρέφει μεγαλύτερη συμπάθεια για τα παιδιά στην Αφρική παρά για τους Έλληνες που βρίσκονται αντιμέτωποι με το φάσμα της φτώχειας. Κάλεσε επίσης τους πολίτες που βλέπουν τις ζωές και το μέλλον των παιδιών τους να επιδεινώνεται λόγω των περικοπών “να πληρώνουν τους φόρους τους”.\nNext article Συναντήσεις της ηγεσίας του Ελληνοαμερικανικού Ινστιτούτου στην Αθήνα\nPrevious article A total of 27 parties and party coalitions submit applications for participation in elections


Κέιτι Χολμς-Τζέιμι Φοξ: Ζευγάρι ή φίλοι; - Mothersblog.gr\nΚέιτι Χολμς-Τζέιμι Φοξ: Ζευγάρι ή φίλοι;\nΤα ξένα μέσα υποστηρίζουν πως η Κέιτι Χολμς βρίσκεται σε μια ρομαντική σχέση με τον ηθοποιό και τραγουδιστή, Τζέιμι Φοξ εδώ και δύο μηνες.\nΤο ζευγάρι προσπαθεί να κρατηθεί μακριά από τα φώτα της δημοσιότητας και να κρατήσουν τη σχέση τους κρυφή. Μήπως όμως το κρυφτό γίνεται επειδή ο Τζέιμι Φοξ είναι καλός φίλος του πρώην άντρα της, Τομ Κρουζ;\nΜερικοί γνωστοί της Κέιτι λένε πως το ζευγάρι έχει σχέση εδώ και λίγο καιρό ενώ ο Τζέιμι Φοξ περνάει χρόνο στο διαμέρισμα της στη Νέα Υόρκη. Ενώ μία υπάλληλος ξενοδοχείου επιβεβαίωσε πως η Κέιτι έμεινε σε ξενοδοχείο με τον Φοξ και ότι έπαιρνε το αμάξι του για να πάει σπίτι της.\nΟι φήμες ξεκίνησαν όταν οι δυο τους χόρεψαν μαζί έναν χορό σε μια φιλανθρωπική εκδήλωση αλλά ο Τζέιμι Φοξ πλέον διαψεύδει τις φήμες που τους θέλουν ζευγάρι και τις χαρακτηρίζει ξεκαρδιστικές και απόλυτα ψευδής.\nΗ εκπρόσωπος της Κέιτι Χολμς δήλωσε πως οι δύο τους είναι «απλά φίλοι» αλλά τα ξένα επιμένουν, κάνοντας λόγο για ένα ρομαντικό ζευγάρι.


Ηρακλειώτικο Στέκι: Το μήνυμα του καλλιτέχνη Γιώργη Βρέντζου (Κάτης) μετά το τροχαίο ατύχημα Read more: http://www.mybloggerstuff.com/2013/08/add-facebook-open-graph-metadata-in-blogger.html#ixzz3mgVXLk8t\nΤο μήνυμα του καλλιτέχνη Γιώργη Βρέντζου (Κάτης) μετά το τροχαίο ατύχημα\nΟ δεξιοτέχνης του μαντολίνου Γιώργης Βρέντζος (Κάτης) είναι ο τραυματίας του τροχαίου που σημειώθηκε νωρίς το πρωί της Πέμπτης στο Βόρειο Οδικό Άξονα Κρήτης, στην περιοχή του Φόδελε. Ευτυχώς, όπως αναφέρουν οι πληροφορίες, ο τραυματισμός του δεν είναι σοβαρός.\nΟ Κρητικός καλλιτέχνης δεν είχε αναπτύξει μεγάλη ταχύτητα και εκτιμάται ότι η αιτία για την εκτροπή του οχήματός του ήταν η ύπαρξη λαδιών στο οδόστρωμα.\nΜε ανάρτησή τους στη σελίδα ΜΕΤΕΩΚΡΗΤΕΣ αναφέρεται στη συγκλονιστική του εμπειρία αλλά το θαύμα, χάρη στο οποίο σώθηκε! Ο ίδιος βέβαια, αναφέρει πως όχι μόνο δεν έτρεχε αλλά φορούσε και ζώνη ασφαλείας, με αποτέλεσμα η εκτροπή του αυτοκινήτου του να μη φέρει … τα χειρότερα.\nΤο μήνυμα του Γιώργη Βρέντζου\nΑναρτήθηκε από ο ανάποδος στις 5:52 π.μ.


Σεπτέμβριος 2020: Ο Δίας γυρίζει ορθόδρομος. Ποια ζώδια επηρεάζει θετικά;\nΗΟΜΕ Ζωδια Σεπτεμβριος 2020: Ο Διας γυριζει ορθοδρομος. Ποια ζωδια επηρεαζει θετικα;\n09.09.2020 | 13:03\nΟ πλανήτης Δίας γυρίζει σε ορθή πορεία. Ποια ζώδια θα επωφεληθούν; Η αστρολόγος Αλίντα Κανάκη γράφει τα καλά νέα του μήνα…\nΜετά από ένα δύσκολο καλοκαίρι μιας πολύ δύσκολης χρονιάς, με εκλείψεις, πλειάδα ανάδρομων πλανητών και απίστευτα δυσαρμονικές όψεις, μπαίνουμε στο φθινόπωρο και ερχόμαστε ένα βήμα πιο κοντά στο τέλος ενός χρόνου που δεν βλέπουμε την ώρα να τον αποχαιρετήσουμε. Τον Σεπτέμβριο έχουμε το μοναδικό φαινόμενο, για λίγες ευτυχώς μόνο μέρες, να έχουμε οκτώ ανάδρομους πλανήτες, σχεδόν όλο το ηλιακό σύστημα δηλαδή, αλλά αμέσως μετά, αρχίζουν οι μεγάλοι εξωτερικοί πλανήτες να επιστρέφουν ο ένας μετά τον άλλο στην ορθή τους κίνηση. Ο Δίας είναι ο πρώτος εξωτερικός πλανήτης που θα βρεθεί σε στάση για να γυρίσει ορθόδρομος στα μέσα Σεπτεμβρίου.\nΜε την επιστροφή του Δία στην κανονικότητα, η ζωή μας θα αρχίσει να γίνεται λίγο πιο εύκολη, τα εμπόδια λιγότερα και τα οικονομικά μας να αρχίσουν να εξελίσσονται λίγο πιο ομαλά. Ο ορθόδρομος Δίας θα έχει άμεση συνέπεια στην παγκόσμια οικονομία, που περνάει φέτος δύσκολες ώρες, την πολιτική σκηνή και τα κοινωνικά δρώμενα. Σε ατομικό επίπεδο θα είναι δυνατό να επιτευχθεί μια σχετική προβλεψιμότητα και θα έχουμε τη δυνατότητα να καταστρώσουμε πλάνα για κάπως μεγαλύτερες χρονικές περιόδους. Ευνοημένοι των ημερών από έναν ορθόδρομο Δία είναι οι Τοξότες, καθώς ο Δίας είναι ο κυβερνήτης τους, όπως και οι Αιγόκεροι, που τον φιλοξενούν στο ζώδιο τους για λίγους μήνες ακόμη.\nΟι Τοξότες πιέστηκαν εξαιρετικά πολύ τους προηγούμενους τέσσερις περίπου μήνες με τον κυβερνήτη τους ανάδρομο. Πόσω μάλλον που η διέλευση του Δία μέσα από τον Αιγόκερω είναι ό,τι χειρότερο για τους Τοξότες, καθώς τους αναγκάζει να ασχοληθούν με θέματα που αποφεύγουν επιμελώς, όπως είναι τα πρακτικά ζητήματα της ζωής. Τουλάχιστον μετά τα μισά του μήνα θα έχουν τη χαρά να δουν τις προσπάθειες τους να καρποφορούν.\nΗ περίοδος είναι ευεργετική για όσους Τοξότες αναζητούν διεξόδους στα οικονομικά τους αδιέξοδα, ψάχνοντας για πρόσθετες πηγές εισοδήματος ή ενδιαφέρονται για την βελτίωση της κερδοφορίας της επιχείρησης τους. Είναι ευκαιρία να κάνουν επαγγελματικά ανοίγματα, να αξιολογήσουν τι πήγε στραβά στην καριέρα και την ζωή τους μετά τον Μάιο και να κάνουν αλλαγές στην πορεία τους.\nΟι Αιγόκεροι θα είναι πολύ πιο εύκολο μετά τα μέσα στου μήνα να ελιχθούν σε σημαντικά κοινωνικά ζητήματα και η αισιοδοξία θα επιστρέψει στη ζωή τους. Η αξιοπιστία τους που δέχτηκε κάποια πλήγματα τους προηγούμενους μήνες θα ανακάμψει και η κοινωνική τους επιρροή θα αυξηθεί. Οι δεξιότητες και οι γνώσεις που κατέχουν θα εκτιμηθούν από τον περίγυρό τους, ενώ θα υπάρξουν ευκαιρίες ή ερεθίσματα να ασχοληθούν με την προσωπική τους ανάπτυξη και να ανακαλύψουν καινούρια τους ταλέντα και δεξιότητες.\nΠέρα όμως από τους Τοξότες και τους Αιγόκερους, το πρώτο μισό του μήνα θα είναι θετικό και για τους Παρθένους! Με τον Ήλιο στο ζώδιό τους και τις θετικές όψεις που θα σχηματίζει με τον Ουρανό, όπως και την πλειάδα πλανητών στον Αιγόκερω, η ζωή τους θα γίνει πολύ πιο εύκολη και ευχάριστη και θα καταφέρουν να απαλλαγούν από προβλήματα που τους ταλαιπωρούν.\nΣτις 2 και Σεπτεμβρίου είχαμε ένα τρίγωνο Ήλιου-Ουρανού, που μπορεί να αλλάξει για τους Παρθένους τη ζωή τους ριζικά προς το θετικότερο. Η όψη αυτή αναμένεται να φέρει την απαλλαγή τους από χρέη και περιορισμούς που φέρνει η οικονομική στενότητα, από δεσποτικούς ανθρώπους και τυραννικές σχέσεις. Ένα δυσεπίλυτο πρόβλημα θα βρει εύκολα λύση τις μέρες αυτές, ενώ μπορεί να ανοίξετε μια νέα σελίδα στη ζωή σας, αναφορικά με το πεδίο οικονομικής δραστηριότητας, μελέτης ή κατοικίας και τρόπου μετακίνησης.\nΤο τρίγωνο Ήλιου – Δια στις 9 και 10 Σεπτεμβρίου φωτίζει την προσωπικότητα των Παρθένων! Η όψη αυτή τους βοηθά να έχουν μεγαλύτερη απήχηση και επίδραση στους γύρω τους και να αποκτήσουν μεγαλύτερο κοινωνικό ή επαγγελματικό εκτόπισμα. Τα σχέδιά τους θα είναι εύκολο να υλοποιηθούν και η εμπλοκή του Δία στην όψη μαρτυρά την εύνοια της θεάς τύχης προς το ζώδιό σας.\nΟι δυσκολίες θα είναι αρκετές το διήμερο 14 και 15 Σεπτεμβρίου, αλλά με τη βοήθεια του τριγώνου Ήλιου – Πλούτωνα θα έχετε ικανή και αναγκαία δύναμη να τα βγάλετε πέρα υπό οποιεσδήποτε συνθήκες. Η όψη αυτή μπορεί να φέρει κυριολεκτικά μια ριζική μεταμόρφωση στη ζωή των Παρθένων, εάν το θελήσουν και προσπαθήσουν αρκετά.\nΤέλος, η Νέα Σελήνη στις 17 Σεπτεμβρίου σε συνδυασμό με το τρίγωνο Ήλιου – Κρόνου θα ευνοήσει τις προσπάθειες των Παρθένων. Ό,τι θεμελιώσουν αυτήν τη χρονική στιγμή αλλά και μέσα στις επόμενες δύο εβδομάδες που διαρκεί η κύρια επιρροή τους Νέας Σελήνης, θα είναι ανθεκτικό, βιώσιμο και θα έχει μεγάλα ποσοστά επιτυχίας.


Εικόνα από MAXMAG\nΚαλύτερη διαχείριση των απορριμμάτων έχει οικονομική λογική», παρατήρησε η Σίλπα Κάζα, ειδικός για την αστική ανάπτυξη στην Παγκόσμια Τράπεζα, υπογραμμίζοντας ότι θα είναι πολύ πιο δαπανηρό να αντιμετωπιστούν τα προβλήματα για την υγεία και για το περιβάλλον από το να βρεθούν λύσεις στη διαχείριση των σκουπιδιών.\nΕξάλλου, ενώ οι πλούσιες χώρες ανακυκλώνουν περίπου το ένα τρίτο των απορριμάτων μόλις το 4% των σκουπιδιών ανακυκλώνεται στις φτωχότερες χώρες.\nΕικόνα από Saronic Magazine\nΤο περιβάλλον είναι η μητέρα φύση όπου γεννιόμαστε και ζούμε. Σε αυτόν τον υπέροχο κόσμο. Το περιβάλλον μας δίνει ζωή και οφείλουμε να το φροντίζουμε καθημερινά.\nΕσείς που μολύνεται το ΠΕΡΙΒΆΛΛΟΝ πρέπει να ντρέπεστε γιατί έτσι μειώνετε τα χρόνια της ύπαρξης όλης της ανθρωπότητας.\nΤΟ ΠΕΡΙΒΑΛΛΟΝ ΕΊΝΑΙ ΤΟ ΣΠΙΤΙ ΜΑΣ!!!!!\nΤο περιβάλλον όμως μπορεί να μολυνθεί και από την ραδιενέργεια.\nΜπορεί ακόμη να “μολυνθεί” από τους δυνατούς θορύβους (ηχορύπανση), οπτικά ή θερμικά. Η οπτική ρύπανση δεν μας έρχεται εύκολα στο μυαλό όταν μιλάμε για ρύπανση. Και όμως οι διαφημιστικές πινακίδες κατά μήκος των δρόμων ή οπουδήποτε, τα μπάζα των σκουπιδιών και οι αυτοσχέδιες χωματερές, τα ορυχεία, τα λατομεία, τα καλώδια ρεύματος που περνάνε πάνω από το κεφάλι μας εκτός των άλλων προβλημάτων που δημιουργούν καταστρέφουν και την οπτική αρμονία του φυσικού περιβάλλοντος. Η θερμική ρύπανση, δηλαδή η αύξηση της θερμοκρασίας σε μεγάλους υδάτινους όγκους, π.χ ωκεανούς, από την ανθρώπινη παρέμβαση καταστρέφει το φυσικό περιβάλλον διαβίωσης χιλιάδων φυτικών ή ζωικών ειδών με αποτέλεσμα πολλές φορές την εξαφάνισή τους.\nΠηγές: www.kathimerini.gr , www.ich.gr\nΜαρία Μυρτώ Κ.\nΜπράβο για την εργασία Ελεάννα! Ειλικρινά δεν είχα ιδέα ότι οι πλούσιες χώρες ρυπαίνουν περισσότερο τον πλανήτη από ότι οι πιο φτωχές! Απίστευτο! Ακόμη δεν ήξερα πως το περιβάλλον μπορεί να μολυνθεί από δυνατούς θορύβους καθώς δεν ήξερα και για την οπτική ρύπανση! Μπράβο και πάλι Ελεάννα για το ενδιαφέρον αυτό άρθρο!!!


Τηλεφώνημα Ερντογάν σε Πάπα Φραγκσίσκο: «Φρικαλεότητες» στην Παλαιστίνη από τους Ισραηλινούς | Simple News\n«Όλη η ανθρωπότητα πρέπει να ενωθεί κατά των εισβολέων του Ισραήλ» υπογράμμισε ο Ερντογάν\nΤηλεφωνική επικοινωνία είχαν το πρωί της Δευτέρας, ο Τούρκος πρόεδρος Ρετζέπ Ταγίπ Ερντογάν και ο Πάπας Φραγκίσκος. Ο Τούρκος πρόεδρος επεδίωξε την συνομιλία με αφορμή τον νέο κύκλο αίματος που έχει ξεκινήσει στην Λωρίδα της Γάζας.\nΟ Ρετζέπ Ταγίπ Ενρτογάν, στα πλαίσια του διαλόγου που υπήρξε, κατηγόρησε το Ισραήλ για «φρικαλεότητες» στην Παλαιστίνη, ενώ κατήγγειλε στον Πάπα Φραγκίσκο ότι στο στόχαστρο των ισραηλινών επιθέσεων βρίσκονται τόσο Μουσουλμάνοι όσο και Χριστιανοί.\nΑκόμη, σημείωσε πως η Τουρκία έχει κάνει έντονες διπλωματικές κινήσεις σε όλες τις σχετικές διεθνείς πλατφόρμες, ειδικά στον ΟΗΕ, ωστόσο το Συμβούλιο Ασφαλείας\nδεν έχει επιδείξει την απαραίτητη αίσθηση ευθύνης. Παράλληλα, ο Ερντογάν τόνισε ότι τα μηνύματα που θα συνεχίσει να δίνει ο Πάπας έχουν μεγάλη σημασία όσον αφορά την κινητοποίηση του χριστιανικού κόσμου και της διεθνούς κοινότητας.\nPrevious Πρίγκιπας Χάρι: «Αν δεν σου αρέσουν οι ΗΠΑ να γυρίσεις στο Λονδίνο» – Τι εξόργισε τους Αμερικανούς\nNext Απίστευτο περιστατικό στις ΗΠΑ: Έβαλε αντισηπτικό στα χέρια του ενώ κάπνιζε – Λαμπάδιασε το αμάξι


«Σαράντα χρόνια μετά - Σκέψεις για την Επέτειο της 3ης Σεπτέμβρη 1974»\nΓια την Επέτειο των 40 χρόνων από την Ίδρυση του ΠΑΣΟΚ στις 3 Σεπτέμβρη 1974\nΗ ίδρυση του ΠΑΣΟΚ σφράγισε την Μεταπολίτευση. Αν το 1974 σηματοδοτεί την μετάβαση στη δημοκρατία, το 1981 αποτελεί την ουσιαστική ολοκλήρωση της θεσμικά και κοινωνικά και, κυρίως, την επανένωση της Ελληνικής κοινωνίας μετά από εβδομήντα χρόνια διπλού διχασμού, τόσο προπολεμικά, όσο και στη συνέχεια μετά τον πόλεμο και τον εμφύλιο.\nΜε την ιδρυτική Διακήρυξη της 3ης Σεπτέμβρη 1974 και το τρίπτυχο Εθνική Ανεξαρτησία – Λαϊκή Κυριαρχία – Κοινωνική Απελευθέρωση συγκροτήθηκε ένα γνήσιο ριζοσπαστικό, λαϊκό, προοδευτικό Κίνημα. Πολιτικά συνένωσε αριστερές και σοσιαλιστικές δυνάμεις, αγωνιστές του αντιδικτατορικού αγώνα και ριζοσπάστες δημοκράτες. Κοινωνικά, με τη στρατηγική της Εθνικής Λαϊκής Ενότητας, εξέφρασε το όραμα της δημοκρατικής και κοινωνικής Αλλαγής απευθυνόμενο στους πολλούς, εργαζόμενους, αγρότες, μικρομεσαίους επαγγελματίες, επιστήμονες, στους ανθρώπους του μόχθου, στη ξεχασμένη και καταπιεσμένη Ελλάδα, στις λαϊκές γειτονιές και στην Περιφέρεια, στα νέα παιδιά με τα ριζοσπαστικά οράματα και την ορμή εκείνης της απελευθερωτικής περιόδου. Διαμόρφωσε έτσι τη δυναμική πολιτική και κοινωνική συμμαχία των μη προνομιούχων, που διατηρήθηκε ισχυρή τρείς δεκαετίες, δοκιμάστηκε τη δεκαετία του ’90, και τελικά καταλύθηκε το 2012 με την τελειωτική μετάλλαξη του ΠΑΣΟΚ.\nΗ νίκη του Ανδρέα Παπανδρέου και του ΠΑΣΟΚ το 1981 εξέφρασε τις προσδοκίες και τους δημοκρατικούς και κοινωνικούς αγώνες πολλών ετών και γενεών. Στους κόλπους του ΠΑΣΟΚ συναντήθηκε η γενιά της εθνικής αντίστασης και το πνεύμα του ΕΑΜ, του ανένδοτου αγώνα και του 114, της αντίστασης στη δικτατορία και του Πολυτεχνείου, καθώς και η μεταπολιτευτική γενιά της Αλλαγής. Η Ελλάδα γύρισε σελίδα. Εμπεδώθηκε η δημοκρατία, έγινε πράξη η εθνική συμφιλίωση και αναγνωρίσθηκε η Εθνική Αντίσταση. Θεμελιώθηκε το Κοινωνικό Κράτος και το ΕΣΥ, δόθηκε πνοή στην αποκέντρωση, στην περιφερειακή ανάπτυξη και στην Αυτοδιοίκηση. Κατοχυρώθηκαν τα δικαιώματα, από την ισότητα των δύο φίλων μέχρι τον ελεύθερο συνδικαλισμό. Υλοποιήθηκε μια νέα εξωτερική πολιτική ενεργούς παρουσίας και πρωτοβουλιών, αλλά και σκληρής αποτελεσματικής διαπραγμάτευσης σε Ευρωπαϊκό επίπεδο. Αξίζει να θυμηθούμε τον πρωταγωνιστικό ρόλο του Ανδρέα Παπανδρέου για την Ειρήνη και τη διεθνή αλληλεγγύη. Ήταν από τους λίγους Ευρωπαίους ηγέτες που υποστήριξε προφητικά την υπέρβαση της ψυχροπολεμικής διαίρεσης με το όραμα μιας Ευρώπης από τα Ουράλια μέχρι τον Ατλαντικό. Διαδραμάτισε πρωταγωνιστικό ρόλο στην συγκρότηση του Μετώπου του Νότου, στην επαναδιαπραγμάτευση των όρων ένταξης της χώρας μας στην Ευρωπαϊκή Κοινότητα, στην κατοχύρωση των Μεσογειακών Ολοκληρωμένων Προγραμμάτων και της Ευρωπαϊκής πολιτικής της Συνοχής.\nΜε στρατηγική αντίληψη και αίσθηση της συγκυρίας, ήξερε πότε να θέσει βέτο, πότε να διαπραγματευτεί, αλλά και πότε να κάνει την υπέρβαση με τόλμη, όπως στο θέμα της ένταξης της Κύπρου στην Ευρωπαϊκή Ένωση. Όταν το έθεσε πρώτη φορά επίσημα στο Ευρωπαϊκό Συμβούλιο της Κέρκυρας τον Ιούνιο του 1994, πολλοί βιάστηκαν να τον κατηγορήσουν για δημαγωγία και ουτοπικές επιδιώξεις. Δέκα χρόνια, όμως, μετά δικαιώθηκε, όταν το 2004 η Κυπριακή Δημοκρατία έγινε μέλος της Ε.Ε. χωρίς πολιτικά προαπαιτούμενα, ανατρέποντας για πρώτη φορά τα τετελεσμένα της Τουρκικής εισβολής και κατοχής. Εξάλλου, η Κύπρος ήταν βασική παράμετρος της διακήρυξης της 3ης Σεπτέμβρη.\nΟ Ανδρέας Παπανδρέου αγαπήθηκε όσο λίγοι ηγέτες, αλλά και πολεμήθηκε όσο λίγοι, ακόμη και σήμερα τόσα χρόνια μετά τον θάνατο του. Γιατί δεν φοβήθηκε ποτέ να κάνει ρήξεις με το κατεστημένο, ντόπιο και ξένο. Δεν είναι τυχαίο ότι πολλοί από αυτούς που σήμερα υποστηρίζουν την μετάλλαξη του ΠΑΣΟΚ και τη συγκρότηση μιας ιδεολογικά και πολιτικά άνευρης, χωρίς στίγμα «Κεντροαριστεράς» ήταν από τους βασικούς πολέμιους του.\nΈχοντας εργασθεί πολλά χρόνια για τις διεθνείς σχέσεις του ΠΑΣΟΚ, δεν ξεχνώ τον σεβασμό και την αγάπη που απολάμβανε από τα εθνικοαπελευθερωτικά κινήματα, αλλά και την εκτίμηση φίλων και αντιπάλων στα Ευρωπαϊκά Συμβούλια.\nΘλιβερή, αλλά αναπόφευκτη είναι η διαπίστωση ότι το σημερινό ΠΑΣΟΚ, που έχει κάνει στρατηγική επιλογή την κεντροδεξιά - νεοφιλελεύθερη στροφή, δεν έχει πια σχέση με τα οράματα του ιστορικού του ηγέτη και τις αρχές εκείνου του προοδευτικού, λαϊκού, ριζοσπαστικού Κινήματος που εξέφρασε η 3η του Σεπτέμβρη του 1974.\nΣήμερα, οφείλουμε να κοιτάξουμε μπροστά και να αγωνιστούμε με βάση τις αρχές μας και τις σημερινές ανάγκες για τη συγκρότηση ενός ισχυρού προοδευτικού μετώπου ανατροπής, αλλαγής πολιτικής και σθεναρής διαπραγμάτευσης στην Ευρώπη. Γιατί, σήμερα περισσότερο από ποτέ η χώρα και ο λαός μας έχουν ανάγκη μια νέα δημοκρατική και κοινωνική Αλλαγή. Το παρελθόν και η πορεία του ιστορικού ΠΑΣΟΚ δεν πρέπει να αντιμετωπίζονται ως μνημόσυνο, αλλά ως σημείο αναφοράς και έμπνευσης για το μέλλον, λαμβάνοντας υπόψη τα σημαντικά πολιτικά και κοινωνικά διδάγματα, τόσο από την προσφορά και τις επιτυχίες του, όσο και από τα προβλήματα και τις αρνητικές πτυχές αυτής της διαδρομής.\nΣήμερα, απαιτούνται ξανά τολμηρές αποφάσεις, ρήξεις και υπερβάσεις. Το παράδειγμα εξάλλου το έδωσε ο Ανδρέας Παπανδρέου μετά την δικτατορία, όταν αρνήθηκε τον συμβιβασμό της σιγουριάς της Ένωσης Κέντρου και τόλμησε να κάνει τη μεγάλη ρήξη με την ίδρυση του ΠΑΣΟΚ και το λαϊκό κίνημα που εξέφρασε. Τους επόμενους μήνες είναι μπροστά μας μια δύσκολη και κρίσιμη περίοδος εξελίξεων,υπερβάσεων, αποφάσεων και προοπτικών. Στο τέλος αυτής της περιόδου τη λύση θα τη δώσει η λαϊκή κυριαρχία! Λύση, που δεν αρκεί να είναι ψήφος απαλλαγής, αλλά ισχυρής και συνειδητής απόφασης και συστράτευσης για αλλαγή και νέα πορεία! Αυτή είναι η ανάγκη, η πρόκληση και η ευθύνη μπροστά μας.\nΔημοσιεύτηκε στην ιστοσελίδα Matrix24 την Δευτέρα 1η Σεπτέμβρη 2014.


Χωρίς τους βασικούς και (ξανά) Φορτούνη – pes.gr\nHome / Αθλητισμός / Ολυμπιακός / Χωρίς τους βασικούς και (ξανά) Φορτούνη\tΧωρίς τους βασικούς και (ξανά) Φορτούνη\n22 Views Ο Μάρκο Σίλβα άφησε εκτός αποστολής του Ολυμπιακού για την ρεβάνς Κυπέλλου με τα Χανιά όσους έπαιξαν βασικοί κόντρα στον Λεβαδειακό. Εκτός πάλι ο Φορτούνης, έξω Κολοβός-Φινμπόγκασον, μέσα ο Τζανδάρης.\nΕκτεταμένο rotation, όπως του δίνει την πολυτέλεια να κάνει το 4-1 του πρώτου αγώνα στην Κρήτη, θα κάνει ο Μάρκο Σίλβα στον αυριανό επαναληπτικό Κυπέλλου με τον ΑΟ Χανίων στο «Γ. Καραϊσκάκη» (19:30).\nΟ Πορτογάλος προπονητής επέλεξε να αφήσει εκτός αποστολής όλους όσοι αγωνίστηκαν βασικοί την Κυριακή κόντρα στον Λεβαδειακό. Πέραν αυτών άφησε και πάλι εκτός 18άδας τον Κώστα Φορτούνη, ενώ έκπληξη αποτελεί το γεγονός ότι δεν πήρε μαζί του τον Δημήτρη Κολοβό, ενώ πήρε τον υπό παραχώρηση Φάνη Τζανδάρη.\nΕκτός αποστολής έμειναν οι Μπουχαλάκης και Φινμπόγκασον (με τον Ισλανδό να εξακολουθεί να δηλώνει τραυματίας και αυτό να ερμηνεύεται ως τάση φυγής). Στην αποστολή επιστρέφουν από τραυματισμό ο Αλμπέρτο Μποτία και από την άδεια που είχε λόγω προβλήματος υγείας του παιδιού του ο Νταβίντ Φουστέρ.\nΑναλυτικά η αποστολή: Καπίνο, Χουτεσιώτης, Αυλωνίτης, Μποτία, Βούρος, Σάλιακας, Τσιμίκας, Ομάρ, Φουστέρ, Ερνάνι, Κασάμι, Μανιάτης, Πουλίδο, Ρέτσος, Σεμπά, Τζανδάρης, Ζντιέλαρ.\nΠηγή: http://sportsite.gr/%CF%87%CF%89%CF%81%CE%AF%CF%82-%CF%84%CE%BF%CF%85%CF%82-%CE%B2%CE%B1%CF%83%CE%B9%CE%BA%CE%BF%CF%8D%CF%82-%CE%BA%CE%B1%CE%B9-%CE%BE%CE%B1%CE%BD%CE%AC-%CF%86%CE%BF%CF%81%CF%84%CE%BF%CF%8D%CE%BD%CE%B7/\tκαι ξανά τους Φορτούνη Χωρίς\t2016-01-12\nTagged with: και ξανά τους Φορτούνη Χωρίς\nNext: Κωνσταντινούπολη: Δέκα νεκροί από έκρηξη δίπλα στην Αγιά Σοφιά (βιντεο)


Πολιτισμός Εκδόσεις για τα γεφύρια της Ηπείρου Τα Ηπειρώτικα γεφύρια Ήπειρος Ιωάννινα\nΗ ανάγκη να υπερπηδηθεί κάθε υδάτινο εμπόδιο που δυσκόλευε την ελεύθερη διακίνηση των κατοίκων, υπήρξε επιτακτική από πολύ παλιά. Πνιγμοί ανθρώπων και ζώων ήταν περιστατικά όχι και τόσο σπάνια.\nΗ περιοχή της Ηπείρου αποτελούσε φυτώριο σπουδαίων μαστόρων, που οργανωμένοι σε μικρές ομάδες, τα λεγόμενα μπουλούκια ή εσνάφια, όργωσαν κυριολεχτικά ολόκληρη τη βαλκανική. Πυρσογιαννίτικο μπουλούκι στα Πωγώνια το 1932.\nΜαστόροι και μαστορόπουλα κοντά στο Αγρίνιο το 1929\nΜια σπάνια φωτογραφία από τον προηγούμενο αιώνα. Μαστόροι, πάνω και κάτω από ένα γεφύρι, κοντά στο Μέτσοβο. Οι ίδιοι έχτισαν και το Αβερώφειο υδραγωγείο Τζιάν λά Πούλιου. Οι ειδικευμένοι τεχνίτες στο στήσιμο γεφυριών καλούνταν Κιοπρουλήδες, από την Τούρκικη λέξη Korpu (Κιοπρού) που σημαίνει ακριβώς γέφυρα.\nΜορφές ηπειρωτικών γεφυριών. Η ποικιλία τους υπήρξε πολύ μεγάλη, ένδειξη της αστείρευτης φαντασίας του λαϊκού τεχνίτη. Ο αριθμός, το μέγεθος και το σχήμα των τόξων, εξασφάλισαν την αλλαγή και προσδιόρισαν την ταυτότητα του καθενός.\nΟι ψευτοκαμάρες και οι κόγχες, ενώ αισθητικά κατάφερναν να ελαφρύνουν την όλη κατασκευή σε περιπτώσεις πλημμύρας λειτουργούσαν ανακουφιστικά για το γεφύρι, μετριάζοντας την πίεση του ποταμού.\nΤο πέτρινο γεφύρι, πέρα από τις δυσκολίες του χτισίματος του απαιτούσε και ένα σημαντικό ποσό χρημάτων που τα φτωχά ηπειρώτικα χωριά σπάνια μπορούσαν να διαθέσουν. Εξυπηρετούνταν έτσι, με πρόχειρες ξύλινες κατασκευές, τις «ξυλοδεσιές» ή «λιάσες» όπως τις έλεγαν. Στο σχέδιο μια από αυτές στην περιοχή των Θεοδώριανων ʼρτας.\nΠρωτομάστορας σε παλιά λιθογραφία. Υπήρξε το τραγικό πρόσωπο στην πλοκή του μύθου της θυσιασμένης γυναίκας στο γεφύρι της ʼρτας. Τελικά αναδείχθηκε σύμβολο της ανθρώπινης πάλης με τη φύση, της κάθε επίμονης γενικά, προσπάθειας για εξέλιξη.\nΤο γεφύρι της ʼρτας σε γκραβούρα του W. Turner από το 1820.\nΤο γεφύρι της ʼρτας σε γκραβούρα παλιού περιηγητή.\nΘέσεις γεφυριών περιοχής Αργιθέας Αγράφων.\nΘέσεις γεφυριών Δυτικής Ηπείρου (Καλαμά  Αχέροντα).\nΘέσεις γεφυριών Ζαγορίου (Ανατολικό  Κεντρικό  Δυτικό).\nΘέσεις γεφυριών Νότιας Αλβανίας.\nΘέσεις των 31 σημαντικότερων γεφυριών του Ηπειρωτικού χώρου.\nΤο γεφύρι της ʼρτας στον ʼραχθο ποταμό, ίσως να μην είναι το ομορφότερο χτίσμα του είδους  τουλάχιστον για αυτόν που έψαξε την Ήπειρο με επιμονή  αλλά σίγουρα υπήρξε το πιο φημισμένο. Και αυτό βέβαια το χρωστάει στον τραγουδιστό θρύλο της θυσιασμένης γυναίκας του Πρωτομάστορα που κατάφερε να το «ταξιδέψει» στις περισσότερες χώρες της νοτιανατολικής Ευρώπης, αλλά και να το μπάσει στο χώρο της ελληνικής λογοτεχνίας, της μουσικής και της λαογραφίας.\nΤο συνολικό σημερινό μήκος του γεφυριού της ʼρτας φτάνει τα 145 μέτρα, γιατί αρκετό τμήμα, και από τις δύο άκρες του, έχει πια σκεπαστεί από μεταγενέστερες επιχωματώσεις που ανέβασαν τις όχθες και «συμμάζεψαν» την κοίτη. Εδώ, το γεφύρι, σε σχεδίασμα του G.D. Beresford που έγινε το 1860. Είναι φανερή η έντονη «ανάσταση» του, αν και πρέπει να λάβουμε υπόψη την υποκειμενική ως ένα βαθμό οπτική του ζωγράφου.\nΤο οδόστρωμα του γεφυριού, καλντεριμωτό, αλλά με αρκετά λεία στρώση, κορυφώνει το ανέβασμά του ασύμμετρα στην ακρινή μεγάλη καμάρα ενώ το πλάτος του ανοίγει στα 3,75 μέτρα.\nΓια να στεριώσει ένα χτίσμα απαιτείται η θυσία ζώου ευγενικού. Έτσι υποστηρίζει παλιά δοξασία, για να βρει εφαρμογή στο συγκεκριμένο γεφύρι της ʼρτας με τον εντειχισμό στα θεμέλια του της γυναίκας του πρωτομάστορα. Αυτό ακριβώς το περιστατικό απεικονίζεται και στον παραπάνω λαϊκό πίνακα φιλοτεχνημένο το 1977 από τον Γ. Παπαγεωργίου.\nΟ καλντεριμωτός διάδρομος διάβασης πρέπει παλιά να λειτουργούσε με μεγαλύτερη χάρη, ταλαντευόμενος στη διάθεση των τεσσάρων από κάτω του ανόμοιων τόξων.\nΤο αποδεικνύει παλιά φωτογραφία από το 1897 με του φαντάρους που τον διαβαίνουν.\nαριστερόθεν υψούται γηραιά πλάτανος, υφ ήν κείται καφενείον και το φυλακείον του σταθμού. Έναντι τούτου και επί του αντιθέτου άκρου της γέφυρας, όπου χάνια, παντοπωλεία, οικήματα τινα και κλίβανος, κείται ο 96ος οθωμανικός σταθμός Γέφυρας Αράχθου\n(Από τις «Οδοιπορικές Σημειώσεις Μακεδονίας  Ηπείρου» του Νικ. Σχινά). Ο πίνακας έγινε από το λαϊκό ζωγράφο Γρηγ. Λέκκα το 1897, εποχή που υπηρετούσε στην ʼρτα.\nΤο γεφύρι της Πλάκας, μονότοξο, με δύο μικρά πλαϊνά ανοίγματα, σηκώνει την καμάρα του στα 20 μέτρα και την ανοίγει στα 40, καταφέρνοντας έτσι να «ζεύξει» σταθερά τον ʼραχθο.\nΒρίσκεται στον ʼραχθο ποταμό κάτω από τα ʼγναντα. Το χρησιμοποιούσαν βασικά τα χωριά των Τζουμέρκων για να κατεβαίνουν στην ʼρτα, βασικό κέντρο προώθησης των προϊόντων τους. Το έχτισε ο πρωτομάστορας Κώστας Μπέκας το 1866.\nΟ διάδρομος διάβασης του γεφυριού της Πλάκας παρουσιάζει απότομη άνοδο που βοηθούν πλατύσκαλα με ελαφριά κλίση. Το φάρδος στην κορυφή είναι 3,20 μέτρα. Από την γενική άποψη η κατασκευή εντάσσεται μέσα στο χώρο πολύ πετυχημένα.\nΤο γεφύρι της Κόνιτσας όπως μπορούσε κανείς να το απολαύσει παλιά, προτού ακόμα βιαστεί αισθητικά από τη σιδερένια σύγχρονη γέφυρα, στημένη δίπλα του σε απόσταση αναπνοής.\nΟ διάδρομος διάβασης του γεφυριού της Κόνιτσας ανέρχεται αρκετά ψηλά και απότομα. Ο διαβάτης μπορεί να ανέβει με μια σειρά από ελαφρώς γερτά πλατύσκαλα.\nΌταν φυσούσε αέρας δυνατός, μικρή καμπάνα, κρεμασμένη κάτω από την κορυφή της καμάρας, άρχιζε καμπανίσματα προειδοποιώντας τους περαστικούς για τον αυξημένο κίνδυνο.\nΤο γεφύρι της Κόνιτσας σήμερα, πάνω στον Αώο, έργο του Πυρσογιαννίτη πρωτομάστορα Ζιώγα Φρόντζου. Το έχτισε το 1870, σε διαστάσεις 20 x 40 μέτρα.\nΤο γεφύρι του Παπαστάθη στον ʼραχθο, χτισμένο το 1746 από τον Ηγούμενο της μονής Βίλζης Αγάπιο. Θεμελιωμένο μέσα στο φαράγγι που σχηματίζουν ο Δρίσκος και η Πρίξα, κινδυνεύει σήμερα άμεσα να σκεπαστεί από την τεχνητή λίμνη ενός καινούργιου υδροηλεκτρικού σταθμού.\nΜε τρεις μεγάλες καμάρες και μια μικρή, προσπαθεί το γεφύρι να σε «καθίσει» ομαλά στην απέναντι χαμηλή όχθη. Το οδόστρωμά του όμως, εντελώς αναπάντεχα, φαίνεται σαν να μη θέλει να υπακούσει την πρόθεση καμπυλώνοντας κάπου στη μέση αρκετά. Με άλλα λόγια δεν ακολουθεί το ανεβοκατέβασμα των τεσσάρων τόξων.\nΤο γεφύρι του Κοράκου υπήρξε το μεγαλύτερο μονότοξο μέσα σε ολόκληρη την Ήπειρο. Χρειάστηκε να σηκωθεί και να ανοιχτεί η καμάρα του πολλά μέτρα πάνω από το νερό, για να μπορέσει έτσι να υπερπηδήσει τον Αχελώο και να ανακουφίσει τα χωριά της περιοχής. (Φωτογραφία Σπ. Μελετζή  1937).\nΤο γεφύρι του Κοράκου σε παλιά λαϊκή ζωγραφιά.\nΜέσα σε ένα φοβερό βραχοστένωμα του Αχελώου, έστεκε το θρυλικό γεφύρι πάνω από 400 χρόνια, ενώνοντας τη Θεσσαλία με την Ήπειρο. Ανατινάχθηκε τον Μάρτη του 1949 από αντάρτικα σώματα. Είχε χτιστεί το 1515 από τον αρχιεπίσκοπο Λάρισας Βησσαρίωνα. (φωτογραφία Σπ. Μελετζή  1937).\nΤο τέχνασμα των οδοντωτών περβαζιών του Καλογερικού γεφυριού, καταφέρνει να δίνει μια ανάλαφρη κομψότητα στην αρκετά ογκώδη κατασκευή, όπως άλλωστε και ο διάδρομος διάβασης με την ρυθμική του κίνηση.\nΤο γεφύρι του Καλόγερου ή Πλακίδα, έφτιαξε το 1814 κάποιος καλόγερος Σεραφείμ από το μοναστήρι της Βίτσας Προφήτης Ηλίας. Το είπαν «κάμπια εν κινήσει», χαρακτηρισμός που δικαιώνεται πανηγυρικά αν ανέβεις και το κοιτάξεις από κάποιο γειτονικό ύψωμα.\nΤο γεφύρι του Νούτσου ή Κόκκορου βρίσκεται μέσα στο Βίκο, και έχει κατασκευαστεί το 1750 από τον Νούτσο Κοντοδήμο που καταγόταν από το κοντινό Βραδέτο. Το άλλο του όνομα (Κόκκορου) το οφείλει στο Γρηγόρη Κόκκορο, ιδιοκτήτη ενός διπλανού μύλου, αλλά και ισχνό συντηρητή του.\nΤο γεφύρι του Νούτσου (Κόκκορου) από πλάγια οπτική. Μπορείς να διακρίνεις τις αρκάδες του, τις όρθιες με άλλα λόγια πέτρες, που συνθέτουν τα προστατευτικά πεζούλια του.\nΤο γεφύρι του Μίσιου, χτισμένο το 1748, έχει ένα μεγάλο κεντρικό τόξο για να περνάει ο κύριος όγκος του ποταμού και ένα μικρότερο βοηθητικό. Εκείνο όμως που του χαρίζει τον δικό του ιδιαίτερο τύπο, είναι μια ξαφνική «στροφή» του κορμού του, προτού ακόμα προλάβει να σβήσει στη δεξιά όχθη.\nΤο γεφύρι του Μίσιου βρίσκεται μέσα στο Βίκο, στο σημείο ακριβώς που γιγαντώνει η φοβερή χαράδρα μετά από ένα πρόσκαιρο χαλάρωμα. Ενώνει τα απέναντι χωριά Βίτσα και Κουκούλι.\nΤο γεφύρι του Μύλου βρίσκεται κάτω από τους Κήπους, στο Μπαγιώτικο ποτάμι από το 1748. Δύο οι βασικές καμάρες του, ζεύουν το ποτάμι χωρίς πρόκληση, ενώ μία μικρή τρίτη, βοηθητική αυτή δεξιά του, ολοκληρώνει την προσπάθεια συνετά.\nΤο γεφύρι του Πιτσώνι, βυθισμένο σε ένα οργιαστικό και σχεδόν μόνιμο πράσινο, χτίστηκε στο Μπαγιώτικο ποτάμι, θέση «Ριζιανά», το 1830.\nΜονότοξο το γεφύρι του Πιτσώνη, αποτελούσε δωρεά του Σωποτσελιώτη Θόδωρου Πετσιώνη, σαν γλύτωσε κάποτε από τα φουσκωμένα νερά του ποταμιού. (Φωτογρ.: Απόστ. Βερτόδουλου).\nΤο λεγόμενο Παλιογέφυρο βρίσκεται στα «στενά» του Βικάκη, κάτω από το Τσεπέλοβο. Η πυκνή και άγρια βλάστηση που το τυλίγει - αφού δεν χρησιμοποιείται πια από καιρό - κάνει αδύνατη τη φωτογράφηση του. Τη λύση έδωσε ένα πρόχειρο σχεδίασμα μας.\nΤο γεφύρι του Χάτσιου, μέσα στο Βικάκη, κάτω από το Τσεπέλοβο, στέκει κοντά στο Παλιογέφυρο. Το έχτισε ο Λάμπρος Χάτσιος το 1804.\nΤο γεφύρι του Κοντοδήμου ή Λαζαρίδη, έχτισε το 1753 ο Τόλης Κοντοδήμος, διερμηνέας της γαλλικής πρεσβείας της Πόλης. Το άλλο όνομα (Λαζαρίδη) οφείλεται σε ιδιοκτήτη κάποιου μύλου που λειτουργούσε δίπλα του.\nΤο γεφύρι βρίσκεται ανάμεσα σε Κήπους και Κουκούλι. Χωρίς το ίδιο το χτίσμα να διαθέτει κάτι ξεχωριστό, αποτελεί ένα από τα καλύτερα παραδείγματα πετυχημένης συνεργασίας ανθρώπου και φύσης.\nΤο γεφύρι του Καμπέραγα, στο Ζαγορίτικο ποτάμι, αποφεύγοντας την επίδειξη σε ύψος και προωθώντας τούτο το «συγκρότημα» στα άκρα του, πέτυχε να διαμορφώσει μια παράξενη μορφή που δεν μοιάζει με καμία άλλη.\nΤο γεφύρι της Τσίπιανης στον ποταμό Βάρδα είναι έργο του Αναστάση Πασπαλιάρη και των κατοίκων του χωριού Γρεβενήτι, το έχτισαν το 1875.\nΙδιαίτερο χαρακτηριστικό του γεφυριού της Τσίπιανης αποτελεί το οξυκόρυφο κλείδωμα του τόξου του.\nΑκόμη, το τολμηρό άνοιγμα του τόξου σε συνδυασμό με το στενό κατάστρωμα διάβασης, δίνουν στο γεφύρι της Τσίπιανης μια αναπάντεχη ανάταση.\nΚοντά στις πηγές του Αώου, μέσα στο χωριό της Βωβούσας, βρίσκεται το ομώνυμο μονότοξο γεφύρι που έχτισε το 1748 ο Αλέξιος Μίσιος.\nΠετυχημένο σύστημα περβαζιών, καμωμένο με τέχνη ασφαλίζει τους διαβάτες του γεφυριού και συνάμα ομορφαίνει. ʼλλωστε ο διάδρομος, ικανοποιητικά φαρδύς, μπορεί να χρησιμοποιηθεί ακόμα και από αυτοκίνητο, μια και ενώνει τις δύο γειτονιές του χωριού.\nΜε μια σεμνή αλλά στιβαρή επιμήκυνση του τόξου του, στήθηκε το 1853 το γεφύρι της Κλειδονιάβιστας ή του Βοϊδομάτη. Χορηγός η Μπαλκίζ Χανούμ του Μαλήκ Πασσά\nΤο γεφύρι της Κλειδονιάβιστας αποτελεί τη μικρή αλλά σοφή συμβολή του ανθρώπου στην αλάθανστη σκηνοθεσία της φύσης. Έχει για φόντο τις απόκρημνες πλαγιές του φαραγγιού, των οποίων μιμείται την κορυφογραμμή και πρώτο πλάνο υπεραιωνόβια πλατάνια που ποτίζει ο Βοϊδομάτης.\nΙδιαίτερα επιμελημένο το καλντερίμι του διαδρόμου διάβασης, δεν προδίνει τίποτα από τη τρομερή σφαγή που είδε πριν από αρκετά χρόνια. Γιατί ακριβώς επάνω του, αρπάχτηκαν για ζήτημα τιμής δυο αλληλομισούμενες οικογένειες.\nΗ Μεσογέφυρα, παμπάλαιο γεφύρι πάνω στον Αώο, στις τρεις τελευταίες του μορφές. Ανατινάχτηκε τελικά από τον Ελληνικό στρατό στην εισβολή των Ιταλών το 1940.\nΤο γεφύρι των Αγίων (Αγιούς) στο Γορμό ποταμό. Ένα από τα μεγαλύτερα πολύτοξα μέσα στην Ήπειρο. Ανατινάχθηκε από τον Ελληνικό στρατό στις 28 Οκτώβρη του 1940 (φωτογραφία Νικ. Μέξη).\nΤο γεφύρι της Ζέρμας ή του Κάντσικου, πάνω στο Σαραντάπορο. Η οξυκόρυφη απόληξη του μεγάλου αλλά και του μικρότερου τόξου του, μαρτυράει πολύ παλιά προέλευση.\nΤα Ηπειρώτικα γεφύρια: ΥΠΟΚΑΤΗΓΟΡΙΕΣ Ολες οι κατηγορίες


Γέφυρα χτίζεται σε απόσταση 50 εκατοστών από πολυκατοικίες – TrikalaView\nΓέφυρα χτίζεται σε απόσταση 50 εκατοστών από πολυκατοικίες\nΑντιδράσεις έχει προκαλέσει στους κατοίκους της Αιγύπτου η νέα γέφυρα που χτίζεται κι ονομάζεται Τεραέτ Αλ-Ζομορ, γιατί τμήμα της προβλέπεται, σύμφωνα με το σχέδιο, να περνάει ακριβώς έξω από τα παράθυρα των πολυκατοικιών, δηλαδή σε απόσταση 50 εκατοστών. Αυτό σημαίνει πρακτικά ότι η γέφυρα θα είναι προσβάσιμη από τα μπαλκόνια των ανθρώπων.\nΕκτός από τη ρύπανση που θα ενταθεί μόλις επιτραπεί η κυκλοφορία στη γέφυρα, τα διαμερίσματα και τα καταστήματα όσων βρίσκονται κάτω από το ύψος της γέφυρας θα μείνουν κυριολεκτικά στο σκοτάδι και θα αναγκαστούν να ζήσουν εντελώς διαφορετικά. Η γέφυρα έχει μήκος 12 χιλιόμετρα και πλάτος έως 65,5 μέτρα και υπολογίζεται ότι θα κοστίσει περίπου 317 εκατομμύρια δολάρια.\nΤι ώθησε όμως το κράτος να σχεδιάσει τη γέφυρα με έναν φαινομενικά παράδοξο τρόπο; Σύμφωνα με πηγές, το αρμόδιο Υπουργείο στην Αίγυπτο εξήγησε ότι τα κτίρια που βρίσκονται πολύ κοντά στη γέφυρα κατασκευάστηκαν παράνομα και ότι έχει εκδοθεί απόφαση για την κατεδάφισή τους, όταν ολοκληρωθεί η γέφυρα.\nΛέγεται επίσης ότι υπάρχει σχέδιο για τη διάθεση 250 εκατομμυρίων αιγυπτιακών λιρών ως αποζημίωση σε κατοίκους που ζουν στα κτίρια που θα κατεδαφιστούν.\nΈνα παγόνι πηγαίνει σχολείο στα Τρίκαλα...\nΤο πείραμα γνωστού Τρικαλινού δικηγόρου με μία φέτα ψωμί του τοστ!!!


Να στοχεύεις ψηλά | Empisteutiko.gr\nΔεκ 18, 2016 Lifestyle\nΤο μέλλον είναι κάτι το οποίο κανείς δεν μπορεί να προβλέψει. Αν και θα είχε πλάκα αλλά το θεωρώ εξαιρετικά βαρετό. Όλοι όμως το φανταζόμαστε! Όλοι κάνουμε όνειρα που αφορούν το μέλλον με περιεχόμενο είτε ερωτικό, είτε επαγγελματικό, είτε προσωπικό, είτε φιλικό. Αναλογιστείτε για μια στιγμή πώς φανταζόσασταν το μέλλον σας όταν ήσασταν στα δεκαπέντε. Μετά αναρωτηθείτε, είστε ικανοποιημένοι από το σήμερα;; Πετύχατε τους στόχους που είχατε βάλει; Μήπως οι στόχοι άλλαξαν με τον καιρό;; Μήπως δεν είχατε στόχους και απλά αφήσατε τα πράγματα να κυλήσουν κι ό,τι έρθει;;;;\nΘεωρώ πως ένα από τα σημαντικότερα πράγματα στην ζωή μας είναι να βάζουμε στόχους, κάτι που κι εγώ έμαθα και έκανα στα 23 μου! Δεν υπάρχει πιο ωραίο συναίσθημα από το αίσθημα της ικανοποίησης όταν πετυχαίνεις κάτι για το οποίο πάλεψες και το ήθελες πολύ. Βέβαια πολλοί είναι κι αυτοί οι οποίοι θέτουν στόχους απλά για να υπάρχουν, δεν προσπαθούν καθόλου και θεωρώ αδιανόητο να απογοητεύονται όταν καταλαβαίνουν πως δεν πρόκειται να φτάσουν εκεί που επιθυμούν. Δεν είναι λίγοι κι αυτοί που θέτουν στόχους, μοχθούν αλλά δεν τα καταφέρνουν. Κάποια στιγμή να είστε σίγουροι ότι θα τα καταφέρετε. Η ζωή μας παρουσιάζει δυσκολίες κι εμπόδια που μπορούμε να αντιμετωπίσουμε για κάποιο λόγο. Όλα συμβαίνουν για κάποιο λόγο! Μπορεί να μην τον μάθεις σίγουρα αλλά κάποια στιγμή θα το καταλάβεις. Η ΖΩΗ ΦΕΡΝΕΙ ΣΤΟΝ ΚΑΘΕΝΑ Ο,ΤΙ ΜΠΟΡΕΙ ΝΑ ΑΝΤΕΞΕΙ!\nΌταν θέτεις ένα στόχο όλες οι εσωτερικές σου δυνάμεις επικεντρώνονται εκεί. Αλλά είναι φυσιολογικό με τον καιρό να αλλάζουν οι στόχοι. Γνωρίζεις ανθρώπους, αποκτάς εμπειρίες, καταλαβαίνεις περισσότερα, περιμένεις λιγότερα κι ελπίζεις! Είναι λογικό στα δεκαπέντε να μην έχουμε τους ίδιους στόχους με σήμερα. Πολλές φορές οι στόχοι μας είναι στόχοι που μας επέβαλαν ή μας υπέβαλαν οι άλλοι και τους έχουμε ενστερνιστεί άκριτα. Γιατί η ελπίδα πρέπει να πεθάνει τελευταία όταν ονειρεύεσαι. Αναλογίσου πως αν δεν περάσεις από εμπόδια, δεν θα νιώσεις την ίδια ικανοποίηση όταν τα καταφέρεις. Είμαστε αυτά που επιλέγουμε. Γι’αυτό πρέπει να γνωρίσουμε καλύτερα τον εαυτό μας και να ασχοληθούμε συνειδητά με τις επιλογές μας, με τη ζωή μας. Τι θέλουμε, πώς το θέλουμε, γιατί το θέλουμε, τι στοχεύουμε. Αυτό που πρέπει να κάνεις είναι να βάζεις στόχους. Ένα στόχο για κάθε μέρα, για κάθε εβδομάδα, για κάθε μήνα, χρόνο! Αν σε βοηθάει, πάρε ένα χαρτί και σημείωσέ τους. Κανένας στόχος δεν είναι χαζός.\nΟ Νίτσε είχε πει και να το θυμάσαι: ΄Αυτοί που έχουν ένα <<γιατί>> για να ζουν, μπορούν να αντέξουν σχεδόν οτιδήποτε <<πώς>>. Χωρίς όνειρα και στόχους θα ζούσαμε μια ζωή αναποκρινόμενοι στις απατήσεις τρίτων, προσκολλημένεοι σε μια καθηλωτική, ανιαρή καθημερινότητα. ΠΡΕΠΕΙ ΝΑ ΑΠΟΦΑΣΙΣΕΙΣ ΑΝ ΘΑ ΓΙΝΕΙΣ ΕΣΥ ΔΗΜΙΟΥΡΓΟΣ ΤΟΥ ΔΙΚΟΥ ΣΟΥ ΜΕΛΛΟΝΤΟΣ Ή ΘΑ ΑΦΗΣΕΙΣ ΤΟΥΣ ΑΛΛΟΥΣ ΝΑ ΣΕ ΧΕΙΡΙΖΟΝΤΑΙ ΣΑΝ ΤΗΛΕΚΑΥΘΥΝΟΜΕΝΟ ΑΜΑΞΑΚΙ. Μπορείς;;;;; Η χρονιά όπου να’ναι τελειώνει, βάλε στόχους και μην αφήσεις κανέναν να μπει εμπόδιο σου! Δεν αρκέι να έχεις στόχους, πρέπει να ξέρεις και σημάδι!\nΑπόφαση – σταθμός κατά τραπεζών που έδιναν στοιχεία οφειλετών σε εισπρακτικές Όλοι οι δρόμοι φέτος οδηγούν στην Αστερούπολη Ιωαννίνων\nΕτοιμάζεσαι να βγεις για το πρώτο σου ραντεβού και από το άγχος δεν ξέρεις τι πρέπει να κάνεις;;; Δες στο...


O Υπουργός Γεωργίας συμμετείχε στη Διάσκεψη των Ηνωμένων Εθνών για την Κλιματική Αλλαγή - Υπουργείο Γεωργίας, Αγροτικής Ανάπτυξης και Περιβάλλοντος\nPosted on 12/12/2019 12/12/2019 by Ministry of agriculture\nΟ Υπουργός Γεωργίας Αγροτικής Ανάπτυξης και Περιβάλλοντος κ. Κώστας Καδής συμμετείχε στην 25η Σύνοδο των συμβαλλόμενων Μερών της Σύμβασης Πλαισίου των Ηνωμένων Εθνών για την Κλιματική Αλλαγή. Η Σύνοδος, η οποία πραγματοποιείται αυτή την περίοδο στη Μαδρίτη της Iσπανίας, αναμένεται να διασαφηνίσει τον τρόπο με τον οποίο θα εφαρμοστεί αποτελεσματικά η Συμφωνία των Παρισίων.\nΣτην παρέμβασή του, ο κ. Υπουργός επεσήμανε την ανάγκη για αποτελεσματική εφαρμογή της Συμφωνίας των Παρισίων, κάνοντας συγκεκριμένη αναφορά στις ιδιαιτερότητες της ευρύτερης περιοχής της νοτιοανατολικής Μεσογείου, η οποία είναι ιδιαίτερα ευάλωτη στις επιπτώσεις της κλιματικής αλλαγής. Με την ευκαιρία, ενημέρωσε την Ολομέλεια της Συνόδου για την πρωτοβουλία του Προέδρου της Δημοκρατίας και την πρόθεση της Κύπρου να αναλάβει συντονιστικό ρόλο για την αντιμετώπιση του φαινομένου σε περιφερειακό επίπεδο.\nΣτο πλαίσιο των εργασιών της Συνόδου, ο κ. Καδής παρουσίασε σε ειδική εκδήλωση την πρωτοβουλία της Κύπρου για την Κλιματική Αλλαγή, ενώ είχε σημαντικό αριθμό επαφών με ομολόγους του (η παρέμβαση του Υπουργού εδώ).\nPrevious PostPrevious Intervention by Dr Costas Kadis, Minister of Agriculture, Rural Development and Environment, at the UN Climate Change Conference (COP25) in Madrid\nNext PostNext Presentation of Dr. Constantinos Kadis “A science-policy interface on risks of climate and environmental change in the Mediterranean region and Middle East” at UfM-Cyprus side event – COP25\nΠαγκόσμια Ημέρα Ζώων – Κανένα ζώο δεν πρέπει να βιώνει παραμέληση, κακοποίηση και βασανισμό


Τι είναι το ενδομητρικό σπιράλ; - Mothersblog.gr\nΤι είναι το ενδομητρικό σπιράλ;\nΤο σπιράλ αποτελεί μία από τις διαδεδομένες μεθόδους αντισύλληψης, καθώς η αποτελεσματικότητά του αγγίζει το 99,5%!\nΠρόκειται για πλαστικές ράβδους σε σχήμα Τ που περιέχουν χαλκό ή λεβονοργεστρέλη και τοποθετούνται από το γυναικολόγο μέσα στη μήτρα. Με την τοποθετηση, το σπιράλ προκαλεί αντίδραση ξένου σώματος μέσα στο ενδομήτριο και έτσι αφ'ενός εμποδίζει την κινητικότητα των σπερματοζωαρίων και αφ'ετέρου εμποδίζει την εμφύτευση του εμβρύου στη μήτρα.\nΣτην ουσία το σπιράλ προκαλεί μείωση της κινητικότητας των σπερματοζωαρίων, καθώς και καταστροφή αυτών, κι έτσι καθιστά το περιβάλλον της μήτρας ακατάλληλο για την εμφύτευση του γονιμοποιημένου ωαρίου.\nΤο σπιράλ τοποθετείται προς το τέλος της εμμηνορρυσίας, όταν το τραχηλικό στόμιο είναι πιο ανοικτό και η διαδικασία προκαλεί μικρότερη ενόχληση στη γυναίκα. Μπορεί επίσης να τοποθετηθεί αμέσως μετά από έκτρωση ή εάν η γυναίκα έχει γεννήσει, 6-8 εβδομάδες μετά τον τοκετό.\nΩστόσο, η συγκεκριμένη μέθοδος αντισύλληψης δεν απευθύνεται σε νεαρές γυναίκες που δεν έχουν αποκτήσει παιδιά, επειδή εμφυτεύεται μέσα στη μήτρα. Η μέθοδος προσφέρει αντισυλληπτική προστασία μέχρι και 5 χρόνια. Τα σπιράλ έχουν πολύ υψηλα επίπεδα αντισυλληπτικής προστασίας και μπορούν να χρησιμοποιηθούν επίσης για άμεση και επείγουσα αντισύλληψη μετά την ερωτική επαφή.\nΔεν μπορούν όλες οι γυναίκες να χρησιμοποιήσουν ενδομήτριο σπείραμα. Πρέπει να αποφεύγεται η χρήση τους σε γυναίκες με ιστορικό σαλπιγγίτιδας. Ακόμη, εξαιρούνται γυναίκες με συχνές φλεγμονές του γεννητικού συστήματος, με πολλά ινομυώματα, ανατομικές ανωμαλίες της μήτρας κλπ. Επίσης, συνιστάται η αποφυγή σε νέες κοπέλες, σε διαβήτη κλπ. Σε περίπτωση ανάπτυξης φλεγμονής, αυτή μπορεί να επεκταθεί στις σάλπιγγες και να προκαλέσει στείρωση.\nΤέλος, δε μπορούν προφανώς να προσφέρουν καμία προστασία έναντι των σεξουαλικώς μεταδιδόμενων νοσημάτων.\nΤΙ ΕΙΝΑΙ ΤΟ ΣΠΙΡΑΛ\nΠΩΣ ΛΕΙΤΟΥΡΓΕΙ ΤΟ ΣΠΙΡΑΛ\nΠΟΤΕ ΕΝΔΕΙΚΝΥΤΑΙ ΤΟ ΣΠΙΡΑΛ\nΜΠΟΡΩ ΝΑ ΧΡΗΣΙΜΟΠΟΙΗΣΩ ΣΠΙΡΑΛ\nΜΕΘΟΔΟΣ ΕΠΕΙΓΟΥΣΑΣ ΑΝΤΙΣΥΛΛΗΨΗΣ